----

----

II Atti li l-pubblikazzjoni tagħhom mhijiex obbligatorja

Kunsill

----

TRADUZZJONI

IR-REGOLAMENTI TAL-PERSUNAL TA' L-ISTITUT GĦALL-ISTUDJI DWAR IS-SIGURTÀ TA' L-UNJONI EWROPEA (1)

PREAMBOLU

Artikolu 1

TITOLU I —   DISPOSIZZJONIJIET ĠENERALI

Awtorità

Dikjarazzjoni

Imġiba

Responsabbiltà finanzjarja

Sigurtà

TITOLU II —   STATUS TAL-MEMBRI TAL-PERSUNAL

Il-KAPITOLU I —   DISPOSIZZJONIJIET ĠENERALI

Privileġġi u immunitajiet

Assistenza u kumpens

Drittijiet ta' proprjetà

Attivitajiet esterni

Kandidatura għal uffiċċju pubbliku jew politiku

Il-KAPITOLU II -   REKLUTAĠĠ U KUNTRATTI

Kuntratti inizjali

Perijodu ta' prova

Terminazzjoni tal-kuntratti

Kumpens għal telf ta' impjieg

Avviż ta' terminazzjoni mnaqqas

Dispożizzjonijiet speċjali dwar l-inkarigati mir-riċerka

Il-KAPITOLU III -   SALARJI U ALLOWANCES

Allowance tal-familja

Allowance tat-tfal u ta' dipendenti oħra

Allowance għall-edukazzjoni

Allowance ta' tfal u dipendenti oħra b'diżabilità

Allowance tal-kiri

Taxxa interna

Kontribuzzjonijiet għall-iskema tal-pensjoni

Kontribuzzjonijiet għas-sigurtà soċjali

Kontribuzzjonijiet għall-iskema ta' assigurazzjoni supplimentari

Il-KAPITOLU IV -   SPEJJEŻ TA' L-IVVJAĠĠAR

Il-KAPITOLU V -   ORGANIZZAZZJONI INTERNA

Il-KAPITOLU VI -   RAPPORTI U PROMOZZJONI

Il-KAPITOLU VII -   PROĊEDURA TA' DIXXIPLINA

Il-KAPITOLU VIII -   APPELLI U BORD TA' L-APPELLI

Il-KAPITOLU IX -   SKEMI TA' PENSJONI

Artikolu 31

TITOLU III —   DISPOSIZZJONIJIET APPLIKABBLI GĦALL-PERSUNAL TEMPORANJU

TITOLU IV —   DISPOSIZZJONIJIET APPLIKABBLI GĦAL ESPERTI MĦALLSA, DETENTURI TA' BOROŻ TA' RIĊERKA U APPRENDISTI

PREAMBOLU

L-Istitut għall-Istudji dwar is-Sigurtà huwa aġenzija ta' l-Unjoni Ewropea, u huwa affiljat ma' l-Organizzazzjonijiet Kordinati.

Artikolu 1

Dawn ir-Regolamenti jiddefinixxu l-istatus, id-drittijiet, id-dmirijiet u r-responsabbiltajiet tal-membri tal-persunal ta' l-Istitut għall-Istudji dwar is-Sigurtà ta' l-Unjoni Ewropea, minn hawn 'il quddiem imsejjaħ “l-Istitut”.

Il-persunal ta' l-Istitut għandu jkun magħmul minn persuni fiżiċi li jkollhom kuntratti bħala membri tal-persunal jew persunal temporanju. Esperti mħallsa, detenturi ta' boroż ta' riċerka u apprendisti huma soġġetti għal dispożizzjonijiet speċifiċi elenkati fit-Titolu IV.

Id-Direttur ta' l-Istitut huwa awtorizzat li jagħmel tali emendi lil dawn ir-Regolamenti hekk kif ikunu meħtieġa, bil-kunsens tal-Bord.

Dawn ir-Regolamenti għandhom japplikaw għall-membri kollha tal-persunal, ħlief meta l-Bord ikun ħa deċiżjonijiet għall-kuntrarju fir-rigward tal-persunal hors grade.

TITOLU I —

DISPOSIZZJONIJIET ĠENERALI

Artikolu 2

Dispożizzjonijiet applikabbli għall-membri kollha tal-persunal

Il-membri tal-persunal għandhom ikunu soġġetti għall-awtorità tad-Direttur u responsabbli taħtu fl-esekuzzjoni tad-dmirijiet tagħhom, li huma għandhom jimpenjew ruħhom li jwettqu kemm jista' jkun bir-reqqa u b'mod kuxjenzjuż.

Malli jaċċetta l-ingaġġ ma' l-Istitut għall-Istudji dwar is-Sigurtà ta' l-Unjoni Ewropea kull membru tal-persunal għandu jissottoskrivi għad-dikjarazzjoni li ġejja:

“Jiena solennement nimpenja ruħi li neżerċita bl-akbar lealtà, diskrezzjoni u kuxjenza l-funzjonijiet fdati lili bħala membru tal-persunal ta' l-Istitut għall-Istudji dwar is-Sigurtà ta' l-Unjoni Ewropea, u li nwettaq dawn il-funzjonijiet filwaqt li nqis biss l-interessi ta' l-Istitut. Jiena nimpenja ruħi wkoll li ma nfittixx u ma naċċettax struzzjonijiet rigward l-esekuzzjoni tad-dmirijiet tiegħi minn kwalunkwe gvern jew minn kwalunkwe awtorità ħlief l-Istitut”.

Membri tal-persunal għandhom dejjem iġibu ruħhom b'manjiera kompatibbli ma' l-istatus tagħhom ta' rappreżentanti ta' l-Istitut għall-Istudji dwar is-Sigurtà ta' l-Unjoni Ewropea. Huma għandhom jastjenu minn kull azzjoni jew attività li tista' b'xi mod timmina d-dinjità tal-pożizzjoni tagħhom jew l-isem tajjeb ta' l-Istitut.

Il-membri tal-persunal jistgħu jiġu mitluba jroddu lura lill-Istitut, parzjalment jew totalment, kull telf finanzjarju li huwa jġarrab minħabba n-negliġenza tagħhom, jew għax b'mod intenzjonali kisru xi regolament jew proċedura approvata mill-Bord jew mid-Direttur.

Il-membri tal-persunal għandhom, mad-dħul fis-servizz, jiksbu għarfien tar-regolamenti dwar is-sigurtà ta' l-Istitut. Huma għandhom jiffirmaw dikjarazzjoni li fiha jirrikonoxxu r-responsabbiltà dixxiplinari u finanzjarja tagħhom fil-każ li ma josservawx dawk ir-regolamenti.

TITOLU II —

STATUS TAL-MEMBRI TAL-PERSUNAL

KAPITOLU I

DISPOSIZZJONIJIET ĠENERALI

Artikolu 3

Dispożizzjonijiet ġenerali applikabbli għall-membri tal-persunal

Il-membri tal-persunal ta' l-Istitut huma persuni fiżiċi li għandhom kuntratt kif definit fil-Kapitolu II, u li jokkupaw postijiet ta' baġit elenkati fit-tabella tal-persunal annessa kull sena mal-baġit ta' l-Istitut.

Il-privileġġi u l-immunitajiet konferiti lill-membri tal-persunal qed jingħataw fl-interessi ta' l-Istitut għall-Istudji dwar is-Sigurtà ta' l-Unjoni Ewropea u mhux għall-konvenjenza personali tagħhom. Huma m'għandhomx jintużaw biex jiġu evitati obbligi privati, jew bħala skuża biex ma jiġux osservati l-liġijiet jew ir-regolamenti tal-pulizija ta' l-Istat ospitanti.

Fi kwalunkwe kwistjoni li tinvolvi dawn il-privileġġi u immunitajiet, il-membru tal-persunal konċernat għandu minnufih jirrapporta dwarha lid-Direttur. Fil-każ ta' ksur tal-leġislazzjoni lokali, id-Direttur jista' jiddeċiedi li jneħħi l-privileġġi jew immunitajiet jekk iqis li jkun meħtieġ dan.

L-Istitut għandu jipprovdi assistenza lill-membri tal-persunal li, minħabba l-ħatra jew id-dmirijiet attwali tagħhom fl-Istitut, u mingħajr ebda tort tagħhom, ikunu soġġetti għal theddid, insulti, malafama jew attakki. Jista' jingħata kumpens għal dannu mġarrab dejjem jekk:

Kull deċiżjoni f'din il-materja li tista' tinvolvi azzjoni jew ħlasijiet mill-Istitut għandha tittieħed mid-Direttur, li għandu setgħa ta' diskrezzjoni fil-valutazzjoni taċ-ċirkostanzi tal-każ, x'forma għandu jkollha l-assistenza u x'kumpens għandu, jekk għandu, jingħata.

Id-drittijiet kollha, inklużi d-dritt tat-titolu, id-dritt ta' l-awtur u l-brevett, fi kwalunkwe xogħol imwettaq minn membru tal-persunal fit-twettiq tad-dmirijiet uffiċjali tiegħu, għandhom jappartjenu lill-Istitut.

Rigward organizzazzjonijiet u persuni esterni, il-membri tal-persunal għandhom jiksbu l-approvazzjoni minn qabel tad-Direttur jekk huma jixtiequ:

Id-dmirijiet ta' l-inkarigati mir-riċerka inkluż l-istabbiliment tar-relazzjonijiet mal-korpi u l-persuni esterni għall-Istitut. L-inkarigati mir-riċerka għandhom għalhekk ikunu awtorizzati jagħtu lectures, jikkomunikaw mal-midja u jippubblikaw, bil-kondizzjoni li l-ewwel jiksbu l-approvazzjoni tad-Direttur.

Membri tal-persunal li għal raġunijiet personali jixtiequ jikkandidaw ruħhom għal uffiċċju pubbliku jew politiku għandhom jinnotifikaw lid-Direttur dwar dik l-intenzjoni.

Kull membru tal-persunal li jikkandida ruħu għal uffiċċju pubbliku jew politiku għandu jingħata leave bla ħlas li jibda mid-data dikjarata tal-bidu tal-kampanja elettorali tiegħu.

Jekk jiġi elett, il-membru tal-persunal għandu jitlob għat-terminazzjoni tal-kuntratt tiegħu. Tali terminazzjoni m'għandhiex tagħti dritt għal indennizz għal telf ta' impjieg.

Jekk ma jaċċettax l-uffiċċju pubbliku jew politiku, il-membru tal-persunal għandu jkun intitolat li jkompli bil-ħatra tiegħu bl-istess salarju u anzjanità li kellu f'dak iż-żmien.

Iż-żmien ta' leave bla ħlas m'għandux jgħodd għal drittijiet ta' anzjanità jew pensjoni. Matul il-leave bla ħlas tiegħu l-membru tal-persunal jista' jiġi sostitwit minn persunal temporanju.

KAPITOLU II

REKLUTAĠĠ U KUNTRATTI

Artikolu 4

Reklutaġġ

1.   Offerti ta' impjieg għandhom isiru mid-Direttur, ħlief fir-rigward tal-post ta' Direttur. L-Istitut għandu jkun responsabbli għall-pubblikazzjoni tal-postijiet battala.

2.   Kandidati taħt l-20 jew 'il fuq minn 60 sena ta' età normalment mhumiex ser jitqiesu għal ingaġġ.

3.   Kandidati li huma qraba, diretti jew biż-żwieġ, ta' membru tal-persunal normalment mhumiex ser jingħażlu għal ingaġġ. Jistgħu jiġu awtorizzati eċċezzjonijiet mid-Direttur, bil-kondizzjoni li ħadd mill-persuni konċernati ma jservi f'kapaċità subordinata għall-oħra.

4.   Ir-reklutaġġ ta' membri tal-persunal għandu jkun limitat għaċ-ċittadini ta' l-Istati Membri ta' l-Unjoni Ewropea.

5.   Il-membri tal-persunal għandhom jiġu ingaġġati fl-inqas tarġa tal-grad tal-post li għalih ġew magħżula. Madankollu, id-Direttur jista' jikkonċedi tarġa ogħla meta dan ikun ġustifikat.

6.   Id-Direttur għandu jiddetermina liema postijiet għandhom jimtlew b'eżami jew kompetizzjoni, u għandu jistipula t-testijiet għall-ingaġġ li l-kandidati għal tali postijiet ikunu meħtieġa jgħaddu minnhom. Il-bordijiet ta' l-eżami jew ta' l-għażla għandhom jingħażlu mid-Direttur minn fost il-persunal ta' l-Istitut, li magħhom jista' jżid eżaminatur estern.

7.   L-ispejjeż ta' l-ivvjaġġar u ta' l-akkomodazzjoni tal-kandidati mistiedna mill-Istitut għal intervista jew eżami għandhom jiġu rimborżati bl-istess kondizzjonijiet bħal dawk applikabbli għal membri tal-persunal li jivvjaġġaw fuq xogħol (2).

L-Artikolu 5

Limitu ta' età għall-impjieg

Il-limitu ta' età għall-impjieg huwa stabbilit fl-aħħar tax-xahar li fih il-membru tal-persunal jilħaq l-età ta' 65. Id-Direttur jista' jawtorizza estensjonijiet sa mhux aktar minn tnax-il xahar iżjed.

Artikolu 6

Eżamijiet mediċi

1.   L-ingaġġ ta' membri tal-persunal għandu jkun soġġett għal dikjarazzjoni minn tabib approvat mill-Istitut li jiċċertifika li l-kandidat huwa fiżikament f'saħħtu għall-impjieg, u li m'għandux xi diżabilità jew mard li jkun jirrappreżenta riskju għall-membri l-oħra tal-persunal.

2.   Membri tal-persunal għandhom jiġu mitluba jkollhom eżami mediku kull sena.

3.   It-tabib approvat mill-Istitut għandu jipprovdi konsulenza esperta lid-Direttur dwar in-nuqqas ta' idoneità ta' xi membru tal-persunal li jkompli jokkupa l-post tiegħu.

4.   Jekk ir-riżultati ta' eżami mediku annwali jew eżami mediku ieħor juru li membru tal-persunal m'għadux kapaċi jwettaq id-dmirijiet tiegħu, il-kuntratt tiegħu għandu jiġi terminat fi żmien tliet xhur u għandu jitlaqqa' bord mediku biex jistabbilixxi d-drittijiet tiegħu.

Artikolu 7

Kuntratti u tul ta' żmien tal-kuntratti

Minbarra dispożizzjonijiet speċifiċi applikabbli għad-Direttur u l-inkarigati mir-riċerka, il-kuntratti inizjali mogħtija mill-Istitut għandhom ikunu għal tliet snin. Dawn il-kuntratti jistgħu jiġu mġedda mid-Direttur għall-istess perijodu jew perijodi iqsar, bil-qbil tal-membru tal-persunal.

L-ewwel sitt xhur ta' kuntratti inizjali għandu jkun perijodu ta' prova li jibda fid-data tad-dħul fis-servizz.

Matul dak il-perijodu, kuntratt jista' jiġi terminat, mingħajr dritt għal indennizz għal telf ta' impjieg, b'avviż ta' xahar mogħti mill-Istitut jew mill-membru tal-persunal.

Fit-tmiem tal-perijodu ta' prova, jew qabel, il-membru tal-persunal għandu jirċievi avviż bil-miktub li l-kuntratt tiegħu ġie konfermat jew terminat.

Il-perijodu ta' prova għandu jifforma parti integrali mill-perijodu tal-kuntratt inizjali. Huwa għandu jgħodd għad-drittijiet ta' anzjanità u pensjoni.

Fis-sitwazzjonijiet previsti fl-Anness I, il-kuntratti jistgħu jiġu terminati jew ma jiġux imġedda mill-Istitut jew mill-membru tal-persunal innifsu:

Ħlief għal raġunijiet ta' dixxiplina, it-terminazzjoni jew in-nuqqas ta' tiġdid ta' kuntratt mill-Istitut għandha tfisser:

It-terminazzjoni jew in-nuqqas ta' tiġdid ta' kuntratt minn membru tal-persunal m'għandux jintitolah għal indennizz ta' telf ta' impjieg (3).

Jekk l-interessi tas-servizzi jeħtieġu hekk, il-perijodu ta' avviż stipulat fil-paragrafu 3(a) hawn fuq jista' jiġi mnaqqas; f'dak il-każ il-membru tal-persunal konċernat għandu jkun intitolat għall-ħlas ta' somma addizzjonali li tirrappreżenta s-salarju u l-allowances li hu jkun irċieva kieku d-data proprja meta jiskadi l-kuntratt tiegħu tkun l-istess bħat-tmiem ta' perijodu ta' avviż ta' sitt xhur.

Dawn id-dispożizzjonijiet m'għandhomx japplikaw fil-każ ta' terminazzjoni għal raġunijiet ta' dixxiplina.

L-inkarigati mir-riċerka ta' l-Istitut għandu jkollhom kuntratti ta' tliet snin, li ma jiġġeddux. Id-Direttur jista', madankollu, jikkonċedi estensjoni waħda jew aktar sa total ta' mhux aktar minn erbgħa u għoxrin xahar.

Il-KAPITOLU III

SALARJI U ALLOWANCES

Artikolu 8

Dispożizzjonijiet ġenerali

Ir-rimunerazzjoni mħallsa lill-membri tal-persunal ta' l-Istitut għandha tinkludi s-salarju bażiku, l-allowance ta' l-espatrijazzjoni, u l-allowances soċjali u tal-familja.

Dawk l-emolumenti għandhom jiġu mnaqqsa bil-kontribuzzjonijiet u t-tnaqqis rigward it-taxxa interna, l-iskema tal-pensjoni u l-għajnuna soċjali.

Il-kontijiet kurrenti tal-membri tal-persunal għandhom jiġu kreditati bl-ammont dovut matul l-aħħar ġimgħa ta' xogħol tax-xahar.

Bidliet fiċ-ċirkostanzi personali tal-membri tal-persunal li jista' jkollhom konsegwenzi finanzjarji għandhom jittieħdu fil-kont għar-rimunerazzjoni tax-xahar li matulu jiġu notifikati l-bidliet lit-taqsima amministrattiva ta' l-Istitut; ma jistgħux isiru bidliet fir-rimunerazzjoni li diġà tħallset.

Artikolu 9

Salarju bażiku

Is-salarju bażiku nett għandu jkun l-ammont muri għall-grad u t-tarġa ta' membru tal-persunal fl-iskali approvati kull sena mill-Bord.

Is-salarju bażiku gross għandu jikkorrispondi mas-salarju bażiku nett magħdud mat-taxxa interna dovuta mill-membru tal-persunal.

Artikolu 10

Allowance ta' l-espatrijazzjoni

Dan l-allowance għandu jitħallas lill-membri tal-persunal fil-gradi A, L u B li, fil-mument ta' l-ewwel ħatra tagħhom, ma kinux ċittadini ta' l-Istat li fit-territorju tiegħu ser ikun jinsab il-post permanenti tax-xogħol tagħhom u li ma kinux residenti fit-territorju ta' dak l-Istat għal tliet snin kontinwi.

Dan l-allowance m'għandux jibqa' jitħallas jekk membru tal-persunal jiġi trasferit lejn il-pajjiż taċ-ċittadinanza tiegħu.

L-ammont ta' l-allowance għandu jiġi kkalkulat skond l-Anness II.

Meta membru tal-persunal jiġi maħtur mill-Istitut minnufih wara li kien impjegat fil-pajjiż fejn iwettaq ix-xogħol tiegħu minn organizzazzjoni jew amministrazzjoni internazzjonali oħra, is-snin ta' servizz ta' l-impjieg preċedenti tiegħu għandhom jittieħdu fil-kont meta jiġi kkalkulat id-dritt għall-allowance u l-ammont tiegħu.

Artikolu 11

Allowances soċjali u tal-familja

Dawn l-allowances għandhom jiġu miżjuda mas-salarju bażiku ta' kull xahar.

Dan l-allowance:

Dan l-allowance:

Id-definizzjonijiet u l-kondizzjonijiet għall-għoti ta' dan l-allowance huma stabbiliti fl-Anness III.

Il-membri tal-persunal li huma intitolati għal allowance tal-familja, u li t-tfal dipendenti tagħhom, kif definit fl-Anness III, jattendu istitut edukattiv primarju, sekondarju jew ogħla (4), għandhom ikunu intitolati għal allowance għall-edukazzjoni annwali. L-allowance għandu jkun ugwali għad-doppju ta' l-ammont ta' l-allowance tat-tfal dipendenti, u għandu jitħallas lil kull tifel f'somma waħda fil-bidu tas-sena skolastika. Il-membru tal-persunal konċernat għandu jipprovdi lit-taqsima amministrattiva l-evidenza kollha ta' sostenn fil-bidu tas-sena skolastika.

Artikolu 12

Allowance ta' dmirijiet miżjuda

Allowance ta' dmirijiet miżjuda jista' jingħata mid-Direttur lill-membri tal-persunal li jiġu mitluba, fl-interessi tas-servizz, li jassumu temporanjament parti mir-responsabbiltajiet, jew kollha kemm huma, ta' membru tal-persunal ta' grad ogħla. L-allowance għandu jitħallas abbażi tar-rimunerazzjoni ta' żewġ tarġiet addizzjonali fil-grad tal-membru tal-persunal u għandu jidħol b'effett biss wara xahar ta' servizz kontinwu f'post ta' grad ogħla.

Artikolu 13

Allowance għall-installazzjoni

1.   Allowance għall-installazzjoni għandu jitħallas lill-membri tal-persunal li l-post ta' residenza tagħhom kien aktar minn 100 kilometru jew 60 mil mill-istazzjon tax-xogħol tagħhom fil-mument meta aċċettaw impjieg ma' l-Istitut.

2.   L-ammont ta' l-allowance għandu jkun salarju bażiku ta' 30 jum.

3.   L-allowance għall-installazzjoni għandu jitħallas għall-membru tal-persunal meta huwa jassumi d-dmirijiet tiegħu fl-Istitut.

4.   Il-membri tal-persunal għandhom iroddu lura nofs l-allowance ta' l-installazzjoni jekk jitilqu l-ħatra tagħhom minn jeddhom qabel ma jkunu għaddew sentejn.

5.   Id-Direttur jista' jawtorizza eċċezzjoni għad-dispożizzjonijiet li jirregolaw ir-radd lura meta l-applikazzjoni stretta tagħhom tkun tista' toħloq tbatija partikolari.

Artikolu 14

Tnaqqis

It-taxxa interna għandha tammonta għal 40 % tas-salarju bażiku fir-rigward ta' grad u tarġa speċifika. Din is-somma għandha tiġi magħduda mas-salarju bażiku biex tagħti s-salarju bażiku gross.

Din is-somma għandha tiġi murija bħala tnaqqis ta' kull xahar fuq il-karti tal-paga.

Għandu jsir tnaqqis ta' kull xahar kif approvat mill-Organizzazzjonijiet Kordinati għall-iskema tal-pensjoni applikata għall-membri tal-persunal u li tikkorrispondi għal perċentwali tas-salarju bażiku nett mill-emolumenti tal-membri tal-persunal u jitħallas għall-baġit tal-pensjonijiet ta' l-Istitut.

Għandu jsir tnaqqis ta' kull xahar fir-rigward tas-sigurtà soċjali, ugwali għal 5,5 % tas-salarju bażiku nett, mill-emolumenti tal-membri tal-persunal. Dan l-ammont għandu jiġi magħdud mal-kontribuzzjoni ta' min iħaddem u jitħallas lill-korp lokali tas-sigurtà soċjali responsabbli biex jirkupra tali kontribuzzjonijiet (URSSAF).

Għandu jsir tnaqqis ta' kull xahar fir-rigward ta' assigurazzjoni supplimentari mill-emolumenti tal-persunal. Il-perċentwali għandha tiġi determinata fil-bidu tas-sena għat-12-il xahar ta' wara bi ftehim bejn l-Istitut u l-kumpanija ta' l-assigurazzjoni li tħaddem l-iskema. L-ammont imnaqqas għandu jiġi magħdud mal-kontribuzzjoni ta' min iħaddem u jitħallas fit-tmiem tas-sena lill-kumpanija li tipprovdi din l-assigurazzjoni.

Artikolu 15

Ħlasijiet minn qabel u rimborżi tas-salarju

1.   Sakemm ma jiġix deċiż mod ieħor mid-Direttur, il-Kap ta' l-Amministrazzjoni u l-Persunal ta' l-Istitut jista', skond id-disponibbiltà tar-riżorsi ta' flus kontanti, jawtorizza ħlasijiet minn qabel bla mgħax lill-membri tal-persunal li jistgħu jiġġustifikaw din il-ħtieġa.

2.   L-ammont ta' dan il-ħlas minn qabel m'għandux ikun iżjed mis-salarju bażiku nett ta' 3 xhur.

3.   Tali ħlasijiet minn qabel għandhom jitħallsu lura bi tnaqqis kull xahar mill-emolumenti tal-membri tal-persunal; dan il-ħlas lura għandu jkun sar kollu kemm hu meta jitħallsu s-salarji għall-aħħar xahar tas-sena finanzjarja.

KAPITOLU IV

SPEJJEŻ TA' L-IVVJAĠĠAR

Artikolu 16

Installazzjoni u tluq

1.   Il-membri tal-persunal għandhom ikunu intitolati għar-rimborż ta' l-ispejjeż tal-vjaġġ mill-post tax-xogħol li kellhom qabel lejn il-post ta' l-Istitut, għalihom stess u għall-membri tal-familja tagħhom li jgħixu magħhom.

2.   L-istess dritt għandu japplika meta l-membri tal-persunal jitilqu s-servizz ta' l-Istitut u jittornaw lejn il-pajjiż fejn kienu jaħdmu qabel ingħaqdu ma' l-Istitut.

3.   Ir-rimborż għandu jingħata skond id-dispożizzjonijiet ta' l-Anness VI, Taqsima I.

Artikolu 17

Spejjeż ta' ġarr

1.   Il-membri tal-persunal għandhom ikunu intitolati għar-rimborż ta' l-ispejjeż tal-ġarr mill-post tax-xogħol tagħhom ta' qabel lejn il-post ta' l-Istitut.

L-istess dritt għandu japplika meta l-membri tal-persunal jitilqu s-servizz ta' l-Istitut u jittornaw lejn il-pajjiż fejn kienu jaħdmu qabel ingħaqdu ma' l-Istitut.

2.   Ir-rimborż ta' l-ispejjeż għandu jkopri t-tneħħija ta' l-oġġetti personali tad-dar tal-membri tal-persunal, esklużi l-karrozzi, id-dgħajjes jew forom oħra ta' trasport, jew primjums ta' l-assigurazzjoni, sal-limiti, fil-piż u l-volum, stabbiliti fl-Anness VI.

Ir-rimborż għandu jingħata lill-membru tal-persunal konċernat, malli dan jipproduċi kont ċertifikat.

Artikolu 18

Vjaġġar fuq xogħol

Il-membri tal-persunal ta' l-Istitut għandhom ikunu intitolati għar-rimborż ta' l-ispejjeż li jridu jħallsu għall-ivvjaġġar fuq xogħol uffiċjali ordnat mid-Direttur (5).

Ir-rimborż għandu jirrigwarda spejjeż ta' l-ivvjaġġar magħdud ma' l-ispejjeż ta' l-akkomodazzjoni u spejjeż assoċjati fil-postijiet fejn jintbagħtu l-membri tal-persunal. Il-kondizzjonijiet, ir-rati u d-dettalji l-oħra tar-rimborż huma kif stabbilit fl-Anness VII.

KAPITOLU V

ORGANIZZAZZJONI INTERNA

Artikolu 19

Sigħat ta' xogħol

Is-sigħat ta' xogħol normali għall-membri tal-persunal għandhom ikunu 40 siegħa fil-ġimgħa, li jinħadmu bejn id-09.00 nhar ta' Tnejn u l-17.00 nhar ta' Ġimgħa.

Id-Direttur jista' jaqbel li jinħadmu sigħat ta' xogħol flessibbli skond iċ-ċirkostanzi personali tal-membri tal-persunal jew l-obbligi speċifiċi tax-xogħol tagħhom.

Jekk ċirkostanzi eċċezzjonali, deċiżi skond id-diskrezzjoni tad-Direttur, jeħtieġu hekk, xi membri tal-persunal jistgħu jiġu mitluba jaħdmu s-Sibt. F'tali każijiet, is-sigħat maħduma jagħtu d-dritt għal ħin liberu ekwivalenti fost il-ġimgħa.

Artikolu 20

Btajjel pubbliċi

Btajjel pubbliċi fl-Istat ospitanti għandhom jiġu osservati mill-Istitut. Fil-każ ta' Franza, dawk il-jiem huma:

Dawn il-btajjel pubbliċi m'għandhomx jitnaqqsu mid-dritt ta' jiem ta' leave annwali tal-membri tal-persunal.

Jekk wieħed minn dawn il-jiem jaħbat is-Sibt jew il-Ħadd, id-Direttur jista' jagħżel jum ieħor minfloku.

Artikolu 21

Leave

Il-membri tal-persunal għandhom ikunu intitolati għal leave annwali mħallas bir-rata ta' 2,5 jiem kull xahar ta' servizz kompjut. Dan id-dritt għandu japplika kull xahar kalendarju.

Il-membri tal-persunal reklutati bejn l-1 ta' April u t-30 ta' Lulju għandhom ikunu intitolati għal 15-il jum ta' leave antiċipati mid-dritt annwali tagħhom jekk il-leave irid jittieħed wara d-data ta' l-aħħar.

Jekk fil-31 ta' Diċembru membru tal-persunal ikollu dovut, minħabba l-esiġenzi tax-xogħol tiegħu, perijodu ta' leave mhux użat, id-Direttur jew id-delegat tiegħu jista' jawtorizza t-tmexxija 'l quddiem ta' parti mil-leave mhux użat, jew kollu kemm hu, għas-sena ta' wara. Kull dritt immexxi 'l quddiem iżda li ma jitteħidx sal-31 ta' Marzu għandu jiġi kanċellat.

Il-membri tal-persunal li jixtiequ jieħdu leave fil-limiti tad-dritt tagħhom kif definit f'(a) jridu jiksbu l-awtorizzazzjoni minn qabel tad-Direttur.

Ir-rekord tal-leave meħud għandu jinżamm mit-taqsima amministrattiva ta' l-Istitut, li minnha l-membri tal-persunal jistgħu jiksbu formoli ta' l-applikazzjoni għal-leave. Dak ir-rekord għandu juri n-numru ta' jiem ta' leave li jifdal f'dik is-sena.

Il-membri tal-persunal jimlew it-taqsimiet dwar:

Wara l-firma mid-Direttur jew mid-delegat tiegħu, l-applikazzjoni għal-leave għandha tingħata lura mill-membru tal-persunal lit-taqsima ta' l-amministrazzjoni u tinżamm fil-fajl personali tal-membru tal-persunal.

Leave mhux użat fil-mument li l-membri tal-persunal jitilqu mill-Istitut għandu jiġi kanċellat. Mandankolu, jekk id-Direttur jiċċertifika bil-miktub li, minħabba l-esiġenzi tax-xogħol, ma kienx possibbli li membru tal-persunal jieħu l-leave kollu tiegħu, il-membru tal-persunal għandu jkun intitolat għal ħlas ta' kumpens ta' parti waħda minn sittin tas-salarju bażiku nett ta' kull xahar għal kull jum ta' leave hekk akkumulat.

Jekk jintalab minn membru tal-persunal, id-Direttur jista' jagħti leave addizzjonali bla ħlas sa mhux aktar minn 15-il jum konsekuttiv.

Dan ma jaffettwax id-drittijiet ta' l-anzjanità u lanqas tal-pensjoni.

Madankollu, it-tnaqqis sħiħ fir-rigward tal-pensjonijiet u l-għajnuna soċjali jsiru daqs li kieku l-membru tal-persunal kien tħallas normalment għall-perijodu ta' leave bla ħlas.

Leave speċjali għandu jingħata, minbarra l-leave annwali, għal mard, maternità jew ċirkostanzi eċċezzjonali.

Id-dettalji u l-proċeduri li għandhom jiġu segwiti huma mniżżla fl-Anness VIII.

Artikolu 22

Leave tal-familja

Il-membri tal-persunal li huma intitolati għall-allowance ta' l-espatrijazzjoni għandhom ikunu eliġibbli, għal kull perijodu ta' tliet snin ta' servizz, għar-rimborż ta' l-ispejjeż ta' vjaġġ wieħed lejn u mill-pajjiż taċ-ċittadinanza tagħhom, għalihom stess u għall-membri tal-familja tagħhom li jgħixu magħhom.

L-ispejjeż tal-vjaġġ għandhom jiġu rimborżati mit-taqsima amministrattiva, wara stima ta' l-irħas mezz ta' trasport taħt il-kondizzjonijiet stabbiliti fl-Anness VII.

Il-leave tal-familja għandu jkollu miegħu dritt għal ħamest ijiem leave li jingħaddu mad-dritt annwali.

KAPITOLU VI

RAPPORTI U PROMOZZJONI

Artikolu 23

Dispożizzjonijiet ġenerali

1.   Il-ħidma tal-membri kollha tal-persunal, minbarra dik tad-Direttur, għandha tiġi valutata darba fis-sena, mhux aktar tard mill-15 ta' Diċembru.

Ir-rapporti għandhom jikkummentaw dwar il-ħila relattiva tal-membri tal-persunal u għandhom jipprovdu l-opportunità li l-membri tal-persunal jiġu mfaħħra jew, għall-kuntrarju, jiġu avżati dwar nuqqasijiet bil-ħsieb li s-servizz tagħhom jitjieb.

2.   Ir-rapporti għandhom jikkonċernaw il-kriterji li ġejjin:

Kull kriterju għandu jiġi valutat fuq skala minn 0 sa 5. Il-valutazzjoni sħiħa għandha tiġi miġbura fil-qosor f'formola ta' rapport annwali li tinżamm fil-fajl personali tal-membru tal-persunal.

Artikolu 24

Proċedura

1.   Id-Direttur għandu jagħżel il-membri tal-persunal li jkunu responabbli biex jirrappurtaw dwar il-persunal subordinat għal kollox jew parzjalment għalihom.

2.   Meta jkunu nkitbu r-rapporti kollha, id-Direttur għandu jsejjaħ Bord tal-Promozzjonijiet, presedut minnu stess, li għandu jinkludi l-membri kollha tal-persunal li kitbu rapport wieħed jew aktar. Il-Kap ta' l-Amministrazzjoni u l-Persunal għandu jattendi l-laqgħat kollha tal-Bord tal-Promozzjonijiet, u għandu jkollu d-dritt li jivvota dwar is-subordinati tiegħu u rwol konsultattiv rigward l-oħrajn.

3.   Abbażi tal-pariri tal-Kap ta' l-Amministrazzjoni, id-Direttur għandu jagħmel valutazzjoni definittiva ta' kull membru tal-persunal u jkollu rapporti miktuba li għandhom jiġu ffirmati mill-membri kollha tal-Bord tal-Promozzjonijiet.

4.   Kull membru tal-persunal għandu jiġi intervistat personalment mid-Direttur, jew mid-delegat tiegħu jekk ikun meħtieġ, normalment waqt sessjoni tal-Bord tal-Promozzjonijiet. Huwa għandu jiġi notifikat dwar il-valutazzjoni annwali tiegħu, u għandu jiffirma l-formola tar-rapport, u b'hekk jikkonferma li huwa ġie infurmat dwaru.

5.   Rapport annwali huwa miżura amministrattiva għal użu intern, u ma jista' jsir ebda appell dwaru ma' kwalunkwe korp estern.

Artikolu 25

Azzjoni ta' segwitu dwar ir-rapporti

1.   Rapport eċċezzjonalment tajjeb jista' jiġġustifika promozzjoni eċċezzjonali għal tarġa ogħla jew ukoll grad, dejjem jekk il-baġit għall-post jippermetti tali promozzjoni.

2.   Żewġ rapporti negattivi konsekuttivi għandhom jiġġustifikaw li l-membru tal-persunal jinżamm fit-tarġa preżenti tiegħu għal sena oħra.

3.   Żewġ rapporti negattivi jew aktar jistgħu jiġġustifikaw li l-kuntratti ma jiġux imġedda.

KAPITOLU VII

PROĊEDURA TA' DIXXIPLINA

Artikolu 26

Definizzjonijiet

1.   Kwalunkwe nuqqas minn membru tal-persunal jew ex membru tal-persunal fl-obbligi tiegħu taħt ir-Regolamenti tal-Persunal, kemm jekk intenzjonalment jew b'negliġenza min-naħa tiegħu, tirrendih soġġett għal azzjoni ta' dixxiplina sempliċi, finanzjarja jew statutorja, minkejja l-kumpens li jista' jintalab jagħmel bis-saħħa ta' l-Artikolu 2(4) u l-Artikolu 27 ta' dawn ir-Regolamenti.

Miżuri ta' dixxiplina għandhom jiġu deċiżi mid-Direttur; miżuri ta' dixxiplina sempliċi jistgħu jiġu deċiżi mill-Kap ta' l-Amministrazzjoni u l-Persunal, li jaġixxi f'isem id-Direttur, ħlief meta tissejjaħ laqgħa tal-Bord ta' Dixxiplina (6).

2.   Jekk titressaq akkuża ta' mġiba ħażina gravi kontra membru tal-persunal, u d-Direttur iqis li l-akkuża għandha bażi soda prima facie, u li l-kontinwazzjoni fl-inkarigu tal-membru tal-persunal matul investigazzjoni tkun tippreġudika lill-Istitut, il-membru tal-persunal konċernat jista' jiġi sospiż minnufih mill-funzjonijiet tiegħu sakemm joħorġu r-riżultati ta' l-investigazzjoni, bi ħlas jew mingħajr ħlas skond id-diskrezzjoni tad-Direttur.

Artikolu 27

Kumpens għal dannu

Membri tal-persunal jistgħu jiġu mitluba jħallsu kumpens, parzjali jew sħiħ, għal kwalunkwe dannu mġarrab mill-Istitut minħabba negliġenza kbira jew att intenzjonali tagħhom. Meta l-membru tal-persunal ikun telaq l-Istitut, dan il-kumpens jista' jinkiseb biż-żamma ta' perċentwali mill-benefiċċji dovuti taħt l-iskema tal-pensjoni, sa 70 % tal-pensjoni.

Artikolu 28

Notifika ta' l-akkużi

Meta ssir proposta li tittieħed miżura ta' dixxiplina taħt l-Artikolu 26 kontra membru tal-persunal, huwa għandu jiġi notifikat bil-miktub fi żmien jumejn liberi wara li t-talba għal azzjoni ta' dixxiplina tkun ġiet ippreżentata lid-Direttur jew lill-Kap ta' l-Amministrazzjoni u l-Persunal. Tali notifika għandha tkun akkumpanjata bid-dokumenti dwar ir-raġuni għall-akkuża kontrih, flimkien mar-rapporti kollha miktuba dwaru.

Artikolu 29

Bord tad-Dixxiplina

Fi żmien ħamest ijiem ta' xogħol minn meta jiġi notifikat kif previst mill-Artikolu 28, il-membru tal-persunal konċernat jista' jagħmel talba bil-miktub biex il-każ tiegħu jiġi eżaminat minn Bord ta' Dixxiplina, li għandu jiġi msejjaħ mid-Direttur fi żmien ħamest ijiem. Il-Bord ta' Dixxiplina għandu jiltaqa' matul il-ġimgħa ta' wara d-data tal-ħruġ tas-sejħa.

Il-kompożizzjoni u l-proċeduri tal-Bord ta' Dixxiplina huma mniżżla fl-Anness IX.

L-opinjoni tal-Bord ta' Dixxiplina m'għandhiex torbot lid-Direttur.

KAPITOLU VIII

APPELLI U BORD TA' L-APPELLI

Artikolu 30

Appelli

Membri tal-persunal fis-servizz jew ex membri, jew l-eredi u l-assenjati tagħhom, jistgħu jappellaw kontra d-deċiżjonijiet tad-Direttur. Tali appelli, jew il-proċeduri li jirriżultaw minnhom, m'għandhomx jissospendu t-twettiq tad-deċiżjonijiet ikkontestati.

Appell amministrattiv intern huwa proċedura li biha membru tal-persunal li jqis li ġarrab ksur tad-drittijiet tiegħu kif stabbiliti f'dawn ir-Regolamenti jissottometti talba motivata lid-Direttur ta' l-Istitut biex ireġġa' lura d-deċiżjoni li huwa jqis li kisret dawk id-drittijiet.

Id-Direttur għandu jirrikonoxxi dan l-appell u jwieġeb fi żmien ħamest ijiem liberi minn meta jirċievi t-talba.

Fil-każ ta' tweġiba negattiva, il-membru tal-persunal jista' jitlob għal medjazzjoni. Tali medjazzjoni mhix obbligatorja.

Il-medjatur għandu jkun espert legali kwalifikat u indipendenti maħtur mid-Direttur għal perijodu ta' tliet snin li jiġġedded.

Huwa għandu jirċievi mingħand id-Direttur u l-membru tal-persunal konċernat id-dokumenti kollha li huwa jqis meħtieġa biex jiġi eżaminat il-każ.

Huwa għandu jissottometti l-konklużjonijiet tiegħu fi żmien 15-il jum mid-data li fiha ġie inkarigat bil-każ.

Dawn il-konklużjonijiet m'għandhomx jorbtu lid-Direttur u lanqas lill-membru tal-persunal.

L-ispejjeż tal-medjazzjoni għandhom jitħallsu mill-Istitut jekk il-konklużjonijiet jiġu rifjutati mid-Direttur; 50 % ta' l-ispejjeż għandhom jitħallsu mill-membru tal-persunal jekk ikun hu li jirrifjuta li jaċċetta l-konklużjonijiet.

Wara li jużaw il-possibbiltajiet kollha ta' l-ewwel rikors (appell amministrattiv intern), il-membri tal-persunal għandhom il-libertà li jirrikorru għall-Bord ta' l-Appelli ta' l-Istitut.

Il-kompożizzjoni, l-operat u l-proċeduri speċifiċi ta' dak il-korp huma mniżżla fl-Anness X.

Id-deċiżjonijiet tal-Bord ta' l-Appelli għandhom jorbtu liż-żewġ partijiet. Ma għandu jkun hemm l-ebda appell minnhom.

KAPITOLU IX

SKEMI TAL-PENSJONI

Artikolu 31

Ir-regoli u l-kondizzjonijiet li jinsabu fir-Regoli dwar l-Iskemi tal-Pensjoni ta' l-Organizzazzjonijiet Kordinati huma applikati mutatis mutandis għall-membri tal-persunal ta' l-Istitut. L-“Iskema Ġdida tal-Pensjoni (NPS) ta' l-Organizzazzjonijiet Koordinati” tapplika mutatis mutandis għall-membri tal-persunal li jibdew jaħdmu wara t-30 ta' Ġunju 2005.

TITOLU III —

DISPOSIZZJONIJIET APPLIKABBLI GĦALL-PERSUNAL TEMPORANJU

Artikolu 32

Dispożizzjonijiet statutorji

Il-persunal temporanju jikkonsisti minn awżiljarji reklutati fil-prinċipju għal perijodi qosra. Huma m'għandhomx l-istatus ta' persunal internazzjonali, u huma soġġetti għal kollox għall-liġijiet u r-regolamenti ta' l-Istat ospitanti u l-Istat li tiegħu huma ċittadini.

1.   Il-persunal temporanju jikkonsisti minn impjegati li ma jokkupawx postijiet inklużi fil-baġit definiti fit-tabella ta' l-istabbiliment ta' l-Istitut.

2.   Dawn l-impjegati għandhom ikunu soġġetti għad-dispożizzjonijiet tat-Titolu I u d-dispożizzjonijiet li ġejjin tat-Titolu II:

Artikolu 33

Kuntratti

Il-persunal temporanju għandu jkun reklutat għal perijodu ta' bejn 1 u 6 xhur. Il-kuntratti jistgħu jiġu mġedda taħt l-istess kondizzjonijiet. L-Istitut u l-membru tal-persunal temporanju jistgħu jitterminaw il-kuntratti billi jagħtu avviż ta' għaxart ijiem liberi.

Artikolu 34

Rimunerazzjoni

1.   Ir-rimunerazzjoni tal-persunal temporanju għandha tiġi stabbilita kuntrattwalment; hija għandha tikkonsisti f'salarju nett kull xahar bl-esklużjoni ta' kwalunkwe allowance addizzjonali, tkun xi tkun is-sitwazzjoni soċjali jew tal-familja tal-persuna konċernata.

2.   Minn dak l-ammont stabbilit għandhom jitnaqqsu l-kontribuzzjonijiet għall-għajnuna soċjali ta' l-impjegat kemm lill-assigurazzjoni privata li tipprovdi rimborż sħiħ jew, jekk l-impjegat diġà huwa membru ta' skema ta' l-assigurazzjoni tal-mard, lill-assigurazzjoni supplimentari.

3.   Billi l-persunal temporanju ma jgawdix mill-iskema tal-pensjoni, m'għandu jsir l-ebda tnaqqis għaliha.

4.   Fil-bidu tas-sena r-rimunerazzjoni tal-persunal temporanju għandu jiġi miżjud bl-istess perċentwali bħal dik mogħtija lill-membri tal-persunal mill-Bord.

Artikolu 35

Dispożizzjonijiet speċjali

Il-persunal temporanju ma jistax jagħmel talba għal rimborż ta' l-ispejjeż ta' l-installazzjoni jew tat-tluq għall-familja tiegħu.

Il-persunal temporanju għandu jkun intitolat għal jum wieħed u nofs leave għal kull xahar ta' servizz.

Tilwim intern dwar id-drittijiet u r-rimunerazzjoni tal-persunal temporanju għandu jiġi ttrattat bil-proċeduri ta' l-appelli deskritti fl-Artikoli 30 u 31 ta' dawn ir-Regolamenti.

Kull tilwim ieħor għandu jaqa' taħt il-ġurisdizzjoni tal-qrati ordinarji ta' l-Istat ospitanti.

TITOLU IV —

DISPOSIZZJONIJIET APPLIKABBLI GĦAL ESPERTI, DETENTURI TA' BOROŻ TA' RIĊERKA U APPRENDISTI

Artikolu 36

Dispożizzjonijiet statutorji u finanzjarji

1.   Esperti, detenturi ta' boroż ta' riċerka u apprendisti għandu jkollhom l-istatus ta' viżitaturi ta' l-Istitut. Huma għandhom ikunu soġġetti għad-dispożizzjonijiet tat-Titolu I ta' dawn ir-Regolamenti, li għandhom jiksbu għarfien tagħhom mal-ħatra.

2.   Ir-rimunerazzjoni totali tagħhom għandha tiġi determinata mill-bidu ta' l-attivitajiet tagħhom fl-Istitut; din għandha titħallas f'porzjonijiet suċċessivi, kif definit mid-Direttur, skond ir-riżultati tal-ħidma li għaliha huma ġew ingaġġati jew aċċettati.

3.   Esperti maħtura u detenturi ta' boroż ta' riċerka għandhom ikunu intitolati għar-rimborż ta' l-ispejjeż ta' l-ivvjaġġar għalihom biss, meta jaslu l-Istitut jew meta jitilqu minnu. B'mod eċċezzjonali, u skond kif jiddeċiedi d-Direttur, dan ir-rimborż jista' jitħallas lil apprendist.

----

(1)  Adottati mill-Kunsill bi proċedura bil-miktub fil-21 ta' Diċembru 2001 (ĠU L 39, tad-9.2.2002, p. 18), skond l-Artikolu 8 ta' l-Azzjoni Konġunta tal-Kunsill Nru 2001/554/PESK ta' l-20 ta' Lulju 2001 (ĠU L 200, tal-25.7.2001, p. 1) u, fir-rigward tat-Titolu II, Kapitolu III, l-Artikolu 14(2) u t-Titolu II, Kapitolu IX, emendati mid-Direttur bil-kunsens tal-Bord fil-15 ta' Ġunju 2005, skond l-Artikolu 1(3) tar-Regolamenti tal-Persunal. (Il-verżjoni l-ġdida li tieħu post il-verżjoni ta' qabel tal-21 ta' Diċembru 2001 (ĠU L 39, tad-9.2.2002, p. 18).

(2)  Ara l-Anness VII ta' dawn ir-Regolamenti.

(3)  Għall-kondizzjonijiet li jirregolaw id-dritt għal indennizz ta' telf ta' impjieg u l-kalkolu tiegħu, ara l-Anness I.

(4)  jiġifieri bl-esklużjoni ta' skejjel tat-trabi jew l-ekwivalenti.

(5)  Tali rimborż jirrappreżenta spejjeż, u m'għandux jitqies bħala rimunerazzjoni addizzjonali.

(6)  F'dan il-każ, il-miżura ta' dixxiplina tiġi deċiża mid-Direttur innifsu.

----

ANNESS I

INDENNIZZ GĦAL TELF TA' IMPJIEG

1.   Ċirkostanzi meta jingħata l-indennizz.

Indennizz għal telf ta' impjieg (1) jista' jingħata lil membru tal-persunal li l-kuntratt tiegħu ġie terminat għal waħda mir-raġunijiet li ġejjin:

L-indennizz m'għandux ikun dovut jekk:

2.   Ħlas ta' l-indennizz lill-membri tal-persunal li servew għal inqas minn 10 snin fl-Istitut (3).

Bil-kondizzjoni li l-kuntratt attwali tagħhom ma jkunx intemm, tali membri tal-persunal għandhom ikunu intitolati għal indennizz li jammonta għal 50 % tar-rimunerazzjoni netta ta' kull xahar tagħhom immultiplikat bin-numru ta' xhur (4) li jifdal sa l-iskadenza tat-term tal-kuntratt tagħhom, sa mhux aktar minn rimunerazzjoni ta' 5 xhur.

Ir-rimunerazzjoni netta għandha titqies li tfisser is-salarju bażiku magħdud bl-allowances u l-indennizzi addizzjonali mħallsa kull xahar.

3.   Ħlas ta' l-indennizz lill-membri tal-persunal li servew għal aktar minn 10 snin fl-Istitut (3).

Tali membri tal-persunal għandhom ikunu intitolati għal indennizz ugwali għal 100 % tar-rimunerazzjoni netta ta' kull xahar tagħhom għal kull sena ta' servizz fl-Istitut, sa mhux aktar minn 24 xahar.

L-ammont ta' l-indennizz m'għandux jirrappreżenta numru ta' xhur (4) li jaqbeż il-perijodu li l-membru tal-persunal kien ikollu jservi qabel jilħaq il-limitu ta' età speċifikat fl-Artikolu 5 ta' dawn ir-Regolamenti tal-Persunal.

----

(1)  Distint mill-allowance għat-tluq, li jirrappreżenta biss il-ħlas tad-drittijiet tal-pensjoni.

(2)  Fil-każijiet biss meta l-post okkupat jeħtieġ tali awtorizzazzjoni.

(3)  Jew servizz ta' 10 snin mingħajr interruzzjoni akkumulati fl-Istitut u f'organizzazzjoni internazzjonali oħra.

(4)  Jew frazzjonijiet ta' xhur, espressi f'numru ta' partijiet minn tletin.

----

ANNESS II

ALLOWANCE TA' L-ESPATRIJAZZJONI

----

ANNESS III

TFAL U DIPENDENTI OĦRA

1.   Tfal dipendenti

2.   Dipendenti oħra

----

ANNESS IV

DIPENDENTI B'DIŻABILITÀ

----

ANNESS V

ALLOWANCE TAL-KIRI

Is-salarju bażiku nett għandu jitqies li jfisser is-salarju bażiku kif imniżżel fl-iskali annwali approvati mill-Bord, iżda jeskludi kull żieda oħra jew tnaqqis mir-rimunerazzjoni.

----

ANNESS VI

SPEJJEŻ TA' L-IVVJAĠĠAR U TAL-ĠARR

TAQSIMA I —   Spejjeż ta' l-ivvjaġġar tal-membri tal-persunal u l-familji tagħhom bejn il-post ta' residenza u l-istazzjoni tax-xogħol tagħhom

TAQSIMA II —   Spejjeż tal-ġarr

----

(1)  Jew id-dipendenti kif definit fl-Annessi III u IV.

(2)  Ir-rimborż ma jinkludix l-ispejjeż ta' l-assigurazzjoni ta' l-oġġetti tad-dar.

(3)  Iż-żewġ stimi għandhom jirreferu għall-istess piż (jew volum), ittrasportat għall-istess distanza.

----

ANNESS VII

SPEJJEŻ TA' DMIRIJIET UFFIĊJALI

Il-membri tal-persunal li jivvjaġġaw fuq xogħol uffiċjali ta' l-Istitut għandhom ikunu intitolati għar-rimborż ta' l-ispejjeż kollha ta' l-ivvjaġġar tagħhom u għal allowance ta' kuljum li jkopri s-sussistenza meta jkunu 'l bogħod mill-post tax-xogħol tagħhom skond l-Artikolu 18 ta' dawn ir-Regolamenti.

TAQSIMA I —   Mezzi ta' trasport

L-ivvjaġġar fuq xogħol tal-membri tal-persunal għandu jsir bil-mezzi l-aktar ekonomiċi disponibbli, soġġett għad-derogi previsti f'din it-Taqsima (1).

L-ivvjaġġar bl-ajru u bil-ferrovija huma meqjusa bħala l-mezz normali ta' trasport. Id-Direttur jista', madankollu, jawtorizza lill-membri tal-persunal fuq xogħol uffiċjali biex jużaw karrozza privata jew uffiċjali, b'mod partikolari meta tabib jiċċertifika li dawn ma jistgħux jivvjaġġaw bl-ajru għal raġunijiet mediċi, u vjaġġ ferrovjarju hu impossibbli, jew twil jew għali żżejjed.

Jekk membru tal-persunal li jivvjaġġa fuq xogħol uffiċjali jagħżel, u huwa awtorizzat, li jivvjaġġa b'mezz li mhux l-aktar wieħed ekonomiku disponibbli, għandhom japplikaw ir-regoli li ġejjin:

1.   Vjaġġar bl-ajru

Ħlief meta jkun awtorizzat mid-Direttur, l-ivvjaġġar kollu għandu jkun fil-klassi “economy” jew l-ekwivalenti.

2.   Vjaġġar bil-ferrovija

3.   Vjaġġi bit-triq - l-użu ta' karrozzi privati

TAQSIMA II —   Allowance ta' sussistenza għall-membri tal-persunal li jivvjaġġaw fuq xogħol uffiċjali

3.   Tnaqqis mill-allowance ta' sussistenza

L-allowance għandu jiġi mnaqqas:

4.   Żidied ma' l-allowance ta' sussistenza

L-allowance għandu jitqies li jkopri l-ispejjeż kollha li jista' jkollu jħallas membru tal-persunal li jivvjaġġa fuq xogħol, ħlief għall-ispejjeż elankati hawn taħt, li għalihom jista' jintalab rimborż miżjud:

Jekk f'ċerti ċirkostanzi l-ispiża għall-akkomodazzjoni taqbeż is-60 % ta' l-allowance ta' sussistenza ta' kuljum, l-Istitut jista' jirrimborża dan l-ammont eċċessiv parzjalment jew totalment billi jintwerew dokumenti u provi biżżejjed li l-ispiża addizzjonali kienet inevitabbli. Dan ir-rimborż ma jistax jaqbeż it-30 % ta' l-allowance ta' sussistenza ta' kuljum.

----

(1)  Dawn id-dispożizzjonijiet jistgħu jiġu estiżi għall-persunal temporanju, kif jiġi deċiż mid-Direttur.

(2)  Is-somma totali mħallsa ma tistax taqbeż l-ammont li l-Istitut kien altrimenti jkollu jħallas.

(3)  F'tali każijiet, “passiġġieri” m'għandhom ikunu intitolati għal ebda rimborż ta' l-ispejjeż ta' l-ivvjaġġar.

(4)  Dawn il-perijodi għandhom jingħaddu sa mid-data u l-ħin tat-tluq mill-Istitut jew mid-dar tal-membru tal-persunal sad-data u l-ħin tal-wasla lura fl-Istitut jew id-dar. Jekk il-membru tal-persunal ikun bil-leave qabel il-bidu tal-missjoni, id-data u l-ħin li għandhom jitqiesu huma dawk meta bdiet il-missjoni, u jekk il-membru tal-persunal ikun bil-leave minnufih wara t-tmiem tal-missjoni, id-data u l-ħin li għandhom jintużaw huma dawk meta ntemmet il-missjoni.

----

ANNESS VIII

LEAVE TAL-MARD, TAL-MATERNITÀ U LEAVE SPEĊJALI IEĦOR

1.   Assenza għal raġunijiet ta' saħħa u leave tal-mard

2.   Mard li jittieħed, tilqim u inċidenti

3.   Leave speċjali u leave tal-maternità

----

ANNESS IX

KOMPOŻIZZJONI U PROĊEDURI TAL-BORDIJIET TA' DIXXIPLINA

1.   Kompożizzjoni tal-Bord ta' Dixxiplina

Il-Bord ta' Dixxiplina għandu jikkonsisti minn:

2.   Proċedura

----

ANNESS X

BORD TA' L-APPELLI

A.   Ġurisdizzjoni

Il-Bord ta' l-Appelli għandu jkollu l-awtorità li jirriżolvi l-kwistjonijiet li jirriżultaw mill-ksur ta' dawn ir-Regolamenti jew tal-kuntratti previsti fl-Artikolu 7. Għal dak il-għan huwa għandu jkollu ġurisdizzjoni rigward l-appelli mressqa minn membri tal-persunal fis-servizz jew li kienu fis-servizz, jew mill-eredi u l-assenjati tagħhom, kontra deċiżjoni tad-Direttur.

B.   Kompożizzjoni u status

Ċ.   Segretarjat

D.   Appelli

E.   Proċedura preliminari

F.   Sejħa għal laqgħa tal-Bord

Il-Bord ta' l-Appelli għandu jiġi msejjaħ biex jiltaqa' mall-president tiegħu. Fil-prinċipju huwa għandu jikkunsidra l-appelli ppreżentati lilu fi żmien erba' xhur mid-data li fiha ġew depożitati.

G.   Laqgħat tal-Bord

H.   Deċiżjonijiet tal-Bord

----

----

TRADUZZJONI

IR-REGOLAMENTI TAL-PERSUNAL TAĊ-ĊENTRU SATELLITARI TA' L-UNJONI EWROPEA (1)

RIMARKI PRELIMINARI

PREAMBOLU

Artikolu 1

TITOLU I —   DISPOSIZZJONIJIET ĠENERALI

Awtorità

Dikjarazzjoni

Imġiba

Responsabbiltà finanzjarja

Sigurtà

TITOLU II -   L-ISTATUS TAL-MEMBRI TAL-PERSUNAL

KAPITOLU I —   DISPOSIZZJONIJIET ĠENERALI

Privileġġi u immunitajiet

Għajnuna u kumpens

Drittijiet ta' proprjetà

Attivitajiet esterni

Kandidatura għal kariga pubblika jew politika

KAPITOLU II -   REKLUTAĠĠ U KUNTRATTI

Kuntratti tal-bidu

Perijodu ta' prova

Tmiem ta' kuntratti

Kumpens għal telf ta' impjieg

Notifika ta' tmiem imnaqqsa

KAPITOLU III -   SALARJI U ALLOWANCES

Household allowance

Allowance għat-tfal jew għal dipendenti oħra

Allowance għall-edukazzjoni

Allowance għat-tfal ħandikappati jew għal dipendenti oħra

Allowance għall-kera

Allowance għat-trasport

Taxxa interna

Kontribuzzjonijiet għall-iskema tal-pensjoni

Kontribuzzjonijiet għal skema ta' assigurazzjoni supplimentari

KAPITOLU IV -   SPEJJEŻ TA' VJAĠĠAR

KAPITOLU V -   ORGANIZZAZZJONI INTERNA

KAPITOLU VI -   RAPPORTI U PROMOZZJONI

KAPITOLU VII -   MIŻURI DIXXIPLINARJI

KAPITOLU VIII -   APPELLI U L- BORD TA' L-APPELL

KAPITOLU IX -   SKEMI TAL-PENSJONI

Artikolu 31

TITOLU III -   DISPOSIZZJONIJIET LI JAPPLIKAW GĦALL-PERSUNAL TEMPORANJU

TITOLU IV -   DISPOSIZZJONIJIET LI JAPPLIKAW GĦAL ESPERTI U ESPERTI SEKONDATI

RIMARKI PRELIMINARJI

Ir-Regolamenti tal-Persunal taċ-Ċentru Satellitari ta' l-Unjoni Ewropea ġew imfassla b'mod parallel ma' dawk ta' l-Istitut għall-Istudji dwar is-Sigurtà, li jispjega s-similaritajiet konsiderevoli bejn iż-żewġ testi. Madankollu, wieħed irid jenfasizza li hemm differenzi, minħabba ċerti karatteristiċi speċifiċi taċ-Ċentru.

Iċ-Ċentru huwa korp operattiv, li jispjega per eżempju għaliex il-membri tal-persunal iridu, f'każi eċċezzjonali jassumu r-responsabbiltà f'livell aktar għoli minn dak ġustifikat mill-pożizzjonijiet tagħhom jew għaliex iridu jaħdmu barra l-ħinijiet tax-xogħol “normali”.

Is-sit partikolari taċ-Ċentru, f'bażi ta' l-ajru militari fil-pajjiż li qed jospita, huwa t-tieni fattur li jiġġustifika ċerti differenzi, b'mod partikolari fir-rigward tas-sigurtà u t-trasport.

PREAMBOLU

Iċ-Ċentru Satellitari huwa aġenzija ta' l-Unjoni Ewropea, affiljat ma' l-Organizzazzjonijiet Kordinati.

Artikolu 1

Dawn ir-Regolamenti jiddefinixxu l-istatus, id-drittijiet, id-dmirijiet u r-responsabbiltajiet tal-membri tal-persunal taċ-Ċentru Satellitari ta' l-Unjoni Ewropea, minn hawn 'il quddiem imsejjaħ “iċ-Ċentru”.

Il-persunal taċ-Ċentru huwa magħmul minn persuni fiżiċi li għandhom kuntratti bħala membri tal-persunal jew persunal temporanju. Esperti u dawk li qed jitħarrġu mħallsa huma soġġetti għal dispożizzjonijiet speċifiċi elenkati fit-Titolu IV.

Id-Direttur taċ-Ċentru huwa awtorizzat li jagħmel tali emendi għal dawn ir-Regolamenti kif ikun meħtieġ, bil-kunsens tal-Bord.

Dawn ir-Regolamenti għandhom japplikaw għall-membri tal-persunal kollha minbarra fejn il-Bord ħa deċiżjonijiet bil-kontra fir-rigward ta' persunal hors grade.

TITOLU I

DISPOSIZZJONIJIET ĠENERALI

Artikolu 2

Dispożizzjonijiet li japplikaw għall-membri kollha tal-persunal

Il-membri tal-persunal għandhom ikunu soġġetti għall-awtorità tad-Direttur u responsabbli lejh għall-qadi tad-dmirijiet tagħhom, li huma għandhom jintrabtu li jagħmlu bl-akbar reqqa u bl-aktar mod kuxjenzjuż possibbli.

Hekk kif jaċċetta l-impjieg maċ-Ċentru Satellitari ta' l-Unjoni Ewropea kull membru tal-persunal għandu jissottoskrivi għad-dikjarazzjoni li ġejja:

“Jien solennement niddikjara li neżerċita bl-aktar mod leali, diskret u kuxjenzjuż il-funzjonijiet fdati lili bħala membru tal-persunal taċ-Ċentru Satellitari ta' l-Unjoni Ewropea, u li nwettaq dawn il-funzjonijiet fl-interessi biss taċ-Ċentru. Jien niddikjara wkoll li ma nfittix jew naċċetta struzzjonijiet fir-rigward tal-qadi tad-dmirijiet tiegħi minn kwalunkwe gvern jew kwalunkwe awtorità ħlief miċ-Ċentru.”

Il-membri tal-persunal għandhom iġibu ruħhom f'kull ħin b'manjieri li jkunu kompatibbli ma' l-istatus tagħhom bħala rappreżentanti taċ-Ċentru Satellitari ta' l-Unjoni Ewropea. Huma għandhom jastjenu minn kwalunkwe azzjoni jew attività li tista' b'xi mod thedded id-dinjità tal-pożizzjoni tagħhom jew l-isem tajjeb taċ-Ċentru.

Il-membri tal-persunal jistgħu jiġu mitluba jirrimborżaw liċ-Ċentru, b'mod parzjali jew b'mod sħiħ, kwalunkwe telf finanzjarju li sofra ċ-Ċentru minħabba xi negliġenza tagħhom, jew għaliex huma b'mod deliberat kissru kwalunkwe regolament jew proċedura approvati mill-Bord jew mid-Direttur.

Il-membri tal-persunal għandhom jiffamiljarizzaw ruħhom mar-regolamenti dwar is-sigurtà taċ-Ċentru, hekk kif jingħataw l-impjieg. Huma għandhom jiffirmaw dikjarazzjoni li biha jagħrfu r-responsabbiltà dixxiplinarja u finanzjarja tagħhom fil-każ ta' nuqqas ta' konformità ma' dawk ir-regolamenti.

TITOLU II

L-ISTATUS TAL-MEMBRI TAL-PERSUNAL

KAPITOLU I

DISPOSIZZJONIJIET ĠENERALI

Artikolu 3

Dispożizzjonijiet ġenerali li japplikaw għall-membri tal-persunal

Il-membri tal-persunal taċ-Ċentru huma persuni fiżiċi li għandhom kuntratti kif definit fil-Kapitolu II hawn isfel, u li jokkupaw pożizzjonijiet fil-baġit elenkati fit-tabella tal-persunal annessa kull sena għall-baġit taċ-Ċentru.

Il-privileġġi u l-immunitajiet konferiti lill-membri tal-persunal huma mogħtija fl-interessi taċ-Ċentru Satellitari ta' l-Unjoni Ewropea u mhux għall-konvenjenza personali tagħhom. M'għandhomx jiġu wżati biex ikunu evitati obbligi privati, jew bħala skuża għan-nuqqas ta' osservanza tal-liġijiet jew regolamenti tal-pulizija ta' l-Istat ospitanti.

Fi kwalunkwe każ fejn dawn il-privileġġi u l-immunitajiet huma involuti, il-membru tal-persunal konċernat għandu jirrapporta minnufih l-inċident lid-Direttur. F'każ ta' ksur tal-leġislazzjoni lokali, id-Direttur jista' jiddeċiedi li jneħħi l-privileġġi jew l-immunitajiet jekk jidhirlu li dan huwa meħtieġ.

Iċ-Ċentru għandu jipprovdi għajnuna lill-membri tal-persunal li, minħabba l-ħatra jew id-dmirijiet attwali tagħhom fiċ-Ċentru, u bl-ebda tort tagħhom stess, huma soġġetti għal theddid, insulti, diffamazzjoni jew attakk. Kumpens għal kwalunkwe dannu materjali sostnut jista' jingħata sakemm:

Id-deċiżjonijiet kollha f'din il-kwistjoni li jistgħu jinvolvu azzjoni jew pagamenti miċ-Ċentru għandhom jittieħdu mid-Direttur, li għandu d-diskrezzjoni li jivvaluta ċ-ċirkostanzi tal-każ, f'liema forma għandha tingħata l-għajnuna u liema kumpens, jekk hu l-każ, għandu jiġi mogħti.

Id-drittijiet kollha, inklużi t-titolu, id-drittijiet ta' l-awtur u l-jeddijiet ta' privattivi, fi kwalunkwe impjieg li jsir minn xi membru tal-persunal fil-qadi tad-dmirijiet uffiċjali tiegħu, għandhom jibqgħu maċ-Ċentru.

Fir-rigward ta' organizzazzjonijiet u persuni minn barra, il-membri tal-persunal għandhom jiksbu l-approvazzjoni tad-Direttur minn qabel jekk huma jixtiequ li:

KAPITOLU II

REKLUTAĠĠ U KUNTRATTI

Artikolu 4

Reklutaġġ

1.   Offerti għal impjieg għandhom isiru mid-Direttur, ħlief fir-rigward tal-post ta' Direttur. Iċ-Ċentru għandu jkun responsabbli għall-pubblikazzjoni ta' postijiet battala.

2.   Kandidati taħt it-18 jew 'il fuq minn 60 sena normalment ma jiġux ikkunsidrati għal impjieg.

3.   Kandidati li, jew bħala membru tal-familja jew permezz taż-żwieġ, huma qraba ta' membru tal-persunal normalment ma jiġux magħżula għal impjieg. Eċċezzjonijiet jistgħu jiġu awtorizzati mid-Direttur, sakemm l-ebda wieħed mill-persuni konċernati ma jservi f'kapaċità subordinata għall-oħra.

4.   Ir-reklutaġġ ta' membri tal-persunal għandu jkun limitat għal ċittadini ta' l-Istati Membri ta' l-Unjoni Ewropea.

5.   Il-membri tal-persunal għandhom jibdew l-impjieg fl-inqas grad tal-post li għalih jiġu magħżula. Madankollu, id-Direttur jista' jagħti grad għoli fejn dan huwa ġustifikat.

6.   Id-Direttur għandu jiddetermina liema postijiet iridu jimtlew b'eżami jew kompetizzjoni, u għandu jagħmel t-testijiet għall-impjieg li l-kandidati għal tali postijiet iridu jgħaddu. Bordijiet ta' eżami jew selezzjoni għandhom jiġu magħżula mid-Direttur minn fost il-persunal taċ-Ċentru, li magħhom jista' jżid eżaminatur estern.

7.   L-ispejjeż għall-ivjaġġar u l-akkomodazzjoni tal-kandidati mistiedna fiċ-Ċentru għal intervista jew eżami għandhom jitħallsu bl-istess kondizzjonijiet bħal dawk li japplikaw għall-membri tal-persunal li jivjaġġaw fuq impjieg. (2)

Artikolu 5

Limitu ta' l-età għall-impjieg

Il-limitu ta' l-età għall-impjieg jiġi stabbilit fl-aħħar tax-xahar li fih il-membru tal-persunal jagħlaq 65 sena. Id-Direttur jista' jawtorizza estensjonijiet sa massimu ta' 12-il xahar żejda.

Artikolu 6

Eżamijiet mediċi

1.   L-ingaġġ ta' membri tal-persunal għandu jkun soġġett għal dikjarazzjoni minn tabib approvat miċ-Ċentru li jiċċertifika li l-kandidat huwa fiżikament b'saħħtu għall-impjieg maċ-Ċentru u għad-dmirijiet tal-post tiegħu, u li huwa m'għandu l-ebda diżabbiltà jew mard li jkun ta' riskju għall-membri l-oħra tal-persunal.

2.   Membri tal-persunal jeħtieġ isirilhom eżami mediku kull sena.

3.   It-tabib approvat miċ-Ċentru għandu jipprovdi parir espert lid-Direttur dwar in-nuqqas ta' adattazzjoni ta' kwalunkwe membru tal-persunal biex ikompli jokkupa l-post tiegħu.

4.   Jekk ir-riżultati ta' eżami annwali jew eżami mediku ieħor juru li membru tal-persunal ma jistax ikompli jaqdi d-dmirijiet tiegħu, il-kuntratt tiegħu għandu jintemm fi żmien tliet xhur u bord mediku għandu jiltaqa' biex jistabbilixxi d-dritt tiegħu għall-pensjoni ta' invalidità.

Artikolu 7

Kuntratti u tul ta' kuntratti

Minbarra dispożizzjonijiet speċifiċi applikabbli għad-Direttur, il-kuntratti tal-bidu mogħtija miċ-Ċentru għandhom ikunu għal tliet snin. Dawn il-kuntratti jistgħu jiġġeddu mid-Direttur għall-istess perijodi jew perijodi iqsar, bil-ftehim mal-membru tal-persunal.

L-ewwel sitt xhur tal-kuntratti tal-bidu għandhom ikunu perijodu ta' prova li jibda mid-data tad-dħul fis-servizz.

Matul dak il-perijodu, il-kuntratti jistgħu jintemmu, mingħajr l-ebda dritt għall-indennizz għat-telf ta' l-impjieg, b'notifika ta' xahar mogħtija miċ-Ċentru jew il-membru tal-persunal.

Fl-aħħar tal-perijodu ta' prova, jew aktar kmieni, il-membru tal-persunal għandu jirċievi notifika bil-miktub li l-kuntratt tiegħu huwa kkonfermat jew mitmum.

Il-perijodu ta' prova għandu jifforma parti integrali mill-perijodu tal-kuntratt tal-bidu. Huwa għandu jgħodd għad-drittijiet ta' anzjanità u pensjoni.

Fis-sitwazzjonijiet previsti fl-Anness I, il-kuntratti jistgħu jintemmu jew ma jiġux imġedda miċ-Ċentru jew mill-membru tal-persunal inniffsu:

Minbarra minħabba raġunijiet dixxiplinarji, it-terminu jew in-nuqqas ta' tiġdid ta' kuntratt miċ-Ċentru għandu jwassal:

It-tmiem jew nuqqas ta' tiġdid ta' kuntratt minn membru tal-persunal ma jagħtihx id-dritt għall-indennizz ta' telf ta' impjieg. (3)

Jekk l-interessi tas-servizz hekk jeħtieġu, il-perijodu ta' notifika stipulat fil-paragrafu 3(a) hawn fuq jista' jitnaqqas; f'dak il-każ il-membru tal-persunal konċernat għandu d-dritt għall-ħlas ta' somma miżjuda li tirrappreżenta s-salarju u l-allowances li huwa kieku rċieva jekk id-data attwali tat-tmiem tal-kuntratt tiegħu kienett tikkoinċidi mat-tmiem ta' perijodu ta' sitt xhur tan-notifika.

Dawn id-dispożizzjonijiet m'għandhomx japplikaw fil-każ ta' terminu għal raġunijiet dixxiplinarji.

KAPITOLU III

SALARJI U ALLOWANCES

Artikolu 8

Dispożizzjonijiet ġenerali

Ir-rimunerazzjoni mħallsa lill-membri tal-persunal taċ-Ċentru għandha tinkludi salarju bażiku, allowance għall-espatrijazzjoni, u allowances għall-familja u soċjali.

Kontribuzzjonijiet u tnaqqis għandhom isiru minn dan il-qliegħ fir-rigward tat-taxxa interna, l-iskema tal-pensjoni u l-għajnuna soċjali.

Kontijiet kurrenti tal-membri tal-persunal għandhom jiġu kreditati bl-ammont dovut matul l-aħħar ġimgħa ta' xogħol tax-xahar.

Għandu jittieħed kont tat-tibdil fiċ-ċirkostanzi personali tal-membri tal-persunal li jista' jkollhom konsegwenzi finanzjarji għar-rimunerazzjoni tax-xahar li matulu t-tibdil huwa notifikat lit-taqsima amministrattiva taċ-Ċentru; tibdil fir-rimunerazzjoni li diġà ġiet imħallsa ma jistax isir.

Il-ħlasijiet żejda kollha għandhom jiġu rimborsatiliċ-Ċentru mill-membru tal-persunal.

Artikolu 9

Salarju bażiku

Is-salarju bażiku nett għandu jkun l-ammont li jidher għall-grad u pass ta' membru tal-persunal fl-iskali approvati kull sena mill-Bord.

Is-salarju bażiku gross għandu jikkorrispondi mas-salarju bażiku nett flimkien mat-taxxa interna dovuta mill-membru tal-persunal.

Artikolu 10

Allowance għall-espatrijazzjoni

Din l-allowance għandha titħallas lill-membri tal-persunal fil-gradi A, L u B li, fiż-żmien ta' l-ewwel ħatra tagħhom, ma kinux ċittadini ta' l-Istat li fit-territorju tiegħu jinsab il-post permanenti ta' l-impjieg tagħhom u li ma kinux kontinwament residenti fit-territorju ta' dak l-Istat għal tliet snin.

Din l-allowance għandha tieqaf titħallas jekk membru tal-persunal jiġi trasferit fil-pajjiż li tiegħu huwa ċittadin.

L-ammont ta' l-allowance għandu jiġi kkalkulat skond l-Anness II.

Fejn membru tal-persunal huwa maħtur miċ-Ċentru immedjatament wara li kien impjegat fil-pajjiż fejn jaqdi d-dmirijiet tiegħu minn organizzazzjoni jew amministrazzjoni internazzjonali oħra, għandu jittieħed kont tas-snin ta' servizz ma' dak li kien jimpjegah qabel meta jiġi kkalkulat id-dritt għall-allowance u l-ammont.

Artikolu 11

Allowances tal-familja u soċjali

Dawn l-allowances għandhom jiżdiedu kull xahar mas-salarju bażiku.

Din l-allowance:

Din l-allowance:

Id-definizzjonijiet u l-kondizzjonijiet li taħthom tiġi mogħtija din l-allowance huma mniżżla fl-Anness III.

Il-membri tal-persunal li huma intitolati għall-household allowance, u li t-tfal dipendenti tagħhom, kif definit fl-anness III għaddejjin minn edukazzjoni primarja, sekondarja jew għolja sħiħa (4), għandhom ikunu intitolati għal allowance għal edukazzjoni annwali. L-allowance għandha tkun darbtejn aktar mill-ammont ta' l-allowance tat-tifel dipendenti, u għandha titħallas għal kull tifel f'somma waħda fil-bidu tas-sena skolastika. Il-membru tal-persunal konċernat għandu jipprovdi lit-taqsima amminstrattiva l-evidenza kollha ta' nfiq sostnuta fil-bidu ta' kull sena skolastika.

Peress li l-istazzjon ta' l-impjieg huwa l-bogħod minn żoni residenzjali u ċ-Ċentru Satellitari jinsab f'bażi militari li mhix milħuqa mit-trasport pubbliku, il-persunal taċ-Ċentru għandu jirċievi allowance għat-trasport kull xahar b'rata unika. L-ammont ta' l-allowance għandu jiġi stabbilit mid-Direttur fil-bidu ta' kull sena kalendarja.

Artikolu 12

Allowance għal dmirijiet żejda

Artikolu 13

Allowance għall-installazzjoni

1.   Allowance għall-installazzjoni għandha titħallas lill-membri tal-persunal li l-post tar-residenza tagħhom kien aktar minn 100 kilometru mill-istazzjon ta' l-impjieg tagħhom fiż-żmien li huma aċċettaw l-impjieg maċ-Ċentru.

2.   L-ammont ta' l-allowance għandu jkun ta' 30 jum tas-salarju bażiku.

3.   L-allowance ta' l-installazzjoni għandha titħallas bil-quddiem lill-membru tal-persunal meta huwa jassumi d-dmirijiet tiegħu fiċ-Ċentru.

4.   Il-membri tal-persunal għandhom jagħmlu rimbors ta' nofs l-allowance għall-installazzjoni jekk iħallu l-kariga tagħhom bir-rieda tagħhom stess qabel ma jgħaddu sentejn.

5.   Id-Direttur jista' jawtorizza eċċezzjoni għad-dispożizzjonijiet li jirregolaw ir-rimbors fejn l-applikazzjoni stretta tagħhom tista' tikkawża tbatija speċjali.

Artikolu 14

Tnaqqis

It-taxxa interna għandha tammonta għal 40 % tas-salarju bażiku fir-rigward ta' grad u tarġa mogħtija. Din is-somma għandha tiżdied mas-salarju bażiku nett biex jingħata salarju bażiku gross. Din is-somma għandha tidher bħala tnaqqis ta' kull xahar fuq ir-rendikonti tal-paga.

Tnaqqis ta' kull xahar kif approvat mill-Organizzazzjonijiet Kordinati għall-iskema tal-pensjoni applikata għall-membri tal-persunal u li tikkorrispondi għal persentaġġ tas-salarju bażiku nett għandha ssir mill-qliegħ tal-membri tal-persunal u mħallsa fil-baġit tal-pensjonijiet taċ-Ċentru.

Tnaqqis ta' kull xahar fir-rispett ta' assigurazzjoni supplimentari għandha ssir mill-qliegħ tal-membri tal-persunal. Il-persentaġġ għandu jiġi determinat, fil-bidu tas-sena għat-12-il xahar ta' wara, bi ftehim bejn iċ-Ċentru u l-kumpanija ta' assigurazzjoni li tħaddem/topera l-iskema. L-ammont imnaqqas għandu jiżdied mal-kontribuzzjoni ta' min iħaddem u mħallsa fl-aħħar tas-sena lill-kumpanija li tipprovdi din l-assigurazzjoni.

Artikolu 15

Avvanzi tas-salarju u rimborsi

1.   Sakemm ma jkunx deċiż mod ieħor mid-Direttur, il-Kap ta' l-Amministrazzjoni u l-Persunal taċ-Ċentru jista', skond ir-riżorsi ta' flus disponibbli, jawtorizza avvanzi mingħajr interessi lill-membri tal-persunal li jiġġustifikaw dan il-bżonn.

2.   L-ammont ta' dan l-avvanz m'għandux jaqbeż is-salarju bażiku nett ta' 3 xhur.

3.   Tali avvanzi għandhom jitħallsu lura bi tnaqqis fix-xahar mill-qliegħ tal-membri tal-persunal; il-ħlas lura jrid ikun komplut fi żmien għaxar xhur ta' l-aħħar tax-xahar li fih ġie mogħti l-avvanz.

KAPITOLU IV

SPEJJEŻ TA' VJAĠĠAR

Artikolu 16

Installazzjoni u tluq

1.   Il-membri tal-persunal għandhom id-dritt għal rimborsi ta' l-ispejjeż ta' l-ivjaġġar għall-vjaġġ mill-post tax-xogħol tagħhom ta' qabel sa fejn jinsab iċ-Ċentru, fir-rigward tagħhom infushom u l-membri tal-familja tagħhom li jgħixu magħhom.

2.   L-istess dritt għandu japplika meta l-membri tal-persunal iħallu s-servizz taċ-Ċentru u jmorru lura lejn il-pajjiż fejn huma kienu impjegati qabel ma ngħaqdu maċ-Ċentru.

3.   Ir-rimbors għandu jsir skond id-dispożizzjonijiet ta' l-Anness VI, Taqsima I ta' dawn ir-Regolamenti.

Artikolu 17

Spejjeż ta' ġarr

1.   Il-membri tal-persunal għandhom id-dritt għal rimbors ta' l-ispejjeż tal-ġarr mill-post tax-xogħol tagħhom ta' qabel għal fejn jinsab iċ-Ċentru.

L-istess dritt għandu japplika meta l-membri tal-persunal iħallu s-servizz taċ-Ċentru u jmorru lura lejn il-pajjiż fejn huma kienu fil-post qabel ma ngħaqdu maċ-Ċentru.

2.   Ir-rimbors ta' l-ispejjeż għandu jkopri l-oġġetti tad-dar personali tal-membri tal-persunal, minbarra l-karozzi, dgħajjes, jew forom oħra ta' trasport, sal-limiti, fit-toqol u l-volum, imniżżla fl-Anness VI.

Ir-rimbors għandu jsir direttament miċ-Ċentru, hekk kif jiġi pprovdut il-kont mill-kumpanija tal-ġarr.

Artikolu 18

Vjaġġar fuq xogħol

Membri tal-persunal taċ-Ċentru għandhom id-dritt għal rimbors ta' l-ispejjeż magħmula minħabba vjaġġar fuq xogħol uffiċjali ordnat mid-Direttur. (5)

Ir-rimbors għandu jikkonċerna spejjeż ta' vjaġġar proprji flimkien ma' l-akkomodazzjoni u l-ispejjeż assoċjati mal-postijiet li fihom jintbagħtu l-membri tal-persunal. Il-kondizzjonijiet, ir-rati u dettalji oħra tar-rimbors huma mniżżla fl-Anness VII.

KAPITOLU V

ORGANIZZAZZJONI INTERNA

Artikolu 19

Siegħat ta' xogħol

Artikolu 20

Btajjel pubbliċi

Il-lista ta' btajjel pubbliċi għandha ssir mid-Direttur abbażi tal-lista uffiċjali tal-btajjel pubbliċi ppubblikata fil-Boletin Oficial del Estado (BOE).

Dawn il-btajjel pubbliċi m'għandhomx jitnaqqsu mid-dritt tal-leave annwali tal-membri tal-persunal.

Jekk wieħed minn dawn il-jiem ikun is-Sibt jew il-Ħadd, id-Direttur jista' jagħti jum ieħor liberu minflok.

Artikolu 21

Leave

Il-membri tal-persunal għandhom id-dritt għall-leave annwali bi ħlas bir-rata ta' 2,5 jiem ta' xogħol għal kull xahar ta' servizz komplut. Dan id-dritt għandu japplika għal kull sena kalendarja.

Il-membri tal-persunal impjegati bejn l-1 ta' April u t-30 ta' Lulju għandhom id-dritt għal avvanz ta' 15-il jum leave mid-dritt annwali tagħhom jekk il-leave irid jittieħed wara d-data msemmija fl-aħħar.

Jekk fil-31 ta' Diċembru xi membru tal-persunal għandu, minħabba l-eżigenzi tax-xogħol tiegħu, perijodu ta' leave dovut li mhux meħud, id-Direttur jew id-delegat tiegħu jista' jawtorizza li l-leave mhux meħud, kollu jew parti minnu, jgħaddi għas-sena ta' wara. Kwalunkwe dritt li jgħaddi għas-sena ta' wara iżda ma jiġix meħud sal-31 ta' Marzu għandu jiġi kkanċellat.

Il-membri tal-persunal li jixtiequ jieħdu l-leave bi dritt tagħhom kif definit f'(a), iridu jiksbu l-awtorizzazzjoni minn qabel tad-Direttur.

Rendikont tal-leave meħud jinżamm mit-taqsima amminstrattiva taċ-Ċentru. Il-proċedura wżata għandha titniżżel f'memorandum intern iffirmat mid-Direttur.

Il-leave mhux meħud fil-ħin li membri tal-persunal jitilqu miċ-Ċentru għandu jiġi kanċellat. Madankollu, jekk id-Direttur jiċċertifika bil-miktub li, minħabba l-eżiġenzi tas-servizz, kien impossibbli li membru tal-persunal jieħu l-leave tiegħu, il-membru tal-persunal għandu d-dritt għall-ħlas ta' wieħed minn tletin tas-salarju bażiku nett ta' kull xahar tiegħu għal kull jum ta' leave akkumulat hekk.

Fuq talba ta' membru tal-persunal, id-Direttur jista' jagħti leave mingħajr ħlas addizzjonali sa limitu ta' 15-il jum konsekuttiv.

Dan ma jaffettwax la d-drittijiet ta' l-anzjanità u lanqas dawk tal-pensjoni.

Madankollu, it-tnaqqis sħiħ fir-rigward tal-pensjonijiet u l-għajnuna soċjali jsir daqs li kieku l-membru tal-persunal tħallas normali għall-perijodu ta' leave mingħajr ħlas.

Leave speċjali għandu jingħata, flimkien mal-leave annwali, għall-mard, għall-maternità jew f'ċirkostanzi eċċezzjonali.

Id-dettalji u l-proċeduri li jridu jiġu segwiti huma mogħtija fl-Anness VIII.

Artikolu 22

Leave għad-dar

Nuqqas ta' konformità ma' l-(i) jirriżulta li l-membru tal-persunal konċernat ikun obbligat li jirrimborsa liċ-Ċentru Satellitari l-ħlasijiet kollha li rċieva b'konnessjoni mal-leave għad-dar u jista' wkoll jirriżulta li l-leave mhux meħud tal-membru tal-persunal ikun imnaqqas bin-numru ta' jiem ta' leave għad-dar mogħti. Id-Direttur jista' jiddeċiedi li jagħmel deroga mid-dispożizzjonijiet fit-(ii) u t-(iii) jekk huwa jikkonsidra li l-applikazzjoni stretta tagħhom tista' tesponi lill-membru tal-persunal konċernat għal inġustizzja jew diffikultajiet partikolari.

Artikolu 22a

Leave speċjali

KAPITOLU VI

RAPPORTI U PROMOZZJONI

Artikolu 23

Dispożizzjonijiet ġenerali

1.   Ix-xogħol tal-membri tal-persunal kollha, minbarra d-Direttur, għandu jiġi valutat darba fis-sena, sa mhux aktar tard mill-15 ta' Diċembru.

Ir-rapporti għandhom jikkummentaw dwar il-ħila relattiva tal-membri tal-persunal u għandhom jipprovdu l-opportunità li jawguraw lill-membri tal-persunal jew, għall-kuntrarju, javżawhom dwar nuqqasijiet bil-ħsieb ta' titjib fis-servizz tagħhom.

2.   Ir-rapporti għandhom jikkonċernaw il-kriterji li ġejjin:

Il-valutazzjoni sħiħa għandha tinġabar fil-qosor fuq formola ta' rapport annwali li tinżamm fil-fajl personali tal-membru tal-persunal.

Artikolu 24

Proċedura

1.   Id-Direttur għandu jaħtar il-membri tal-persunal responsabbli li jirrappurtaw dwar il-persunal kollu jew parti minnu li jaqgħu taħthom.

2.   Meta r-rapporti kollha jkunu nkitbu, id-Direttur għandu jsejjaħ Bord tal-Promozzjonijiet, immexxi minnu nnifsu, li jinkludi l-membri tal-persunal kollha li kitbu rapport wieħed jew aktar. Il-Kap ta' l-Amministrazzjoni u l-Persunal għandu jattendi l-laqgħat kollha tal-Bord tal-Promozzjonijiet u għandu d-dritt jivvota fir-rigward ta' dawk li jaqgħu taħtu u jkollu rwol konsultattiv fir-rigward ta' l-oħrajn.

3.   Fuq parir tal-Kap ta' l-Amministrazzjoni, id-Direttur għandu jagħmel valutazzjoni definita ta' kull membru tal-persunal u jikteb ir-rapporti li għandhom ikunu ffirmati mill-membri kollha tal-Bord tal-Promozzjonijiet.

4.   Kull membru tal-persunal għandu jkun intervistat personalment mid-Direttur, jew id-delegat tiegħu jekk ikun meħtieġ, normalment matul sessjoni tal-Bord tal-Promozzjonijiet. Huwa għandu jiġi notifikat bil-valutazzjoni annwali tiegħu, u għandu jiffirma l-formola tar-rapport, u b'hekk jagħti xiehda li huwa ġie nfurmat dwarha.

5.   Rapport annwali huwa miżura amministrattiva għall-użu intern, li dwaru ma jistax ikun hemm appell lil kwalunkwe korp estern.

Artikolu 25

Azzjoni ta' segwitu dwar rapporti

1.   Rapport li huwa eċċezzjonalment tajjeb jista' jiġġustifika promozzjoni eċċezzjonali għal tarġa jew ukoll grad aktar għola, sakemm il-post tal-baġit jippermetti tali promozzjoni, jew l-għotja ta' bonus finanzjarju. L-ammont massimu tal-bonus li jista' jingħata għandu jiġi ffissat mid-Direttur fil-bidu ta' kull sena kalendarja.

2.   Żewġ rapporti kuntrarji suċċessivi għandhom jiġġustifikaw li l-membru tal-persunal jibqa' fit-tarġa preżenti tiegħu għal sena oħra.

3.   Żewġ rapporti kuntrarji jew aktar jistgħu jiġġustifikaw li kuntratti ma jerġgħux jiġġeddu.

KAPITOLU VII

MIŻURI DIXXIPLINARI

Artikolu 26

Definizzjonijiet

1.   Kwalunkwe nuqqas minn membru tal-persunal jew membru tal-persunal li qabel kien impjegat li jikkonforma ma' l-obbligi tiegħu taħt ir-Regolamenti tal-Persunal, jekk hux intenzjonalment jew minħabba negliġenza minn naħa tiegħu, għandu jagħmlu responsabbli għall-azzjoni dixxiplinari sempliċi, finanzjarja jew statutorja, minkejja l-kumpens li hu jista' jkun mitlub jagħmel bis-saħħa ta' l-Artikolu 2(4) u l-Artikolu 27 ta' dawn ir-Regolamenti.

Miżuri dixxiplinari għandhom jiġu deċiżi mid-Diretturi, miżuri dixxiplinari sempliċi jistgħu jiġu deċiżi mill-Kap ta' l-Amministrazzjoni u l-Persunal, waqt li jaġixxi f'isem id-Direttur, ħlief fejn tissejjaħ laqgħa tal-Bord Dixxiplinari. (6)

2.   Jekk issir akkuża ta' mġieba ħażina serja kontra membru tal-persunal, u d-Direttur jikkonsidra li l-akkuża għandha raġuni prima facie, u li t-tkomplija ta' l-impjieg tal-membru tal-persunal sakemm qed issir l-investigazzjoni tippreġudika ċ-Ċentru, il-membru tal-persunal konċernat jista' jiġi sospiż immedjatament mill-kariga tiegħu sakemm issir l-investigazzjoni, bi jew mingħajr ħlas fid-diskrezzjoni tad-Direttur.

Artikolu 27

Kumpens għad-dannu

Membri tal-persunal jistgħu jintalbu jħallsu kumpens, totali jew parzjali, għal kwalunkwe dannu li sar liċ-Ċentru permezz tan-negliġenza serja jew att volontarju. Fejn il-membru tal-persunal telaq miċ-Ċentru, dan il-kumpens jista' jittieħed billi jinżamm perċentwal tal-benefiċċji dovuti taħt l-iskema ta' pensjoni, sa 70 % tal-pensjoni.

Artikolu 28

Notifika ta' l-ilmenti

Meta ssir proposta li ser tittieħed miżura dixxiplinarja taħt l-Artikolu 26 kontra xi membru tal-persunal, huwa għandu jkun notifikat bil-kitba fi żmien jumejn sħaħ wara li tkun tressqet talba għal azzjoni dixxiplinari quddiem id-Direttur jew il-Kap ta' l-Amministrazzjoni u l-Persunal. Tali notifika għandha tkun akkumpanjata mid-dokumenti li jirrigwardaw ir-raġuni ta' l-ilment kontrih, flimkien mar-rapporti l-oħrajn kollha dwaru bil-miktub.

Artikolu 29

Bord Dixxiplinari

Fi żmien ħamest ijiem ta' xogħol minn meta jiġi notifikat kif previst fl-Artikolu 28, il-membru tal-persunal konċernat jista' jagħmel talba bil-miktub li l-każ tiegħu jiġi eżaminat mill-Bord Dixxiplinari, li għandu jiġi mlaqqa' mid-Direttur fi żmien ħamest ijiem. Il-Bord Dixxiplinari għandu jiltaqa' fil-ġimgħa wara d-data tal-ħruġ tal-konvokazzjoni.

Il-komposizzjoni u l-proċeduri tal-Bord Dixxiplinari huma mniżżlin fl-Anness IX.

L-opinjoni tal-Bord Dixxiplinari m'għandhiex torbot fuq id-Direttur.

KAPITOLU VIII

APPELLI U L-BORD TA' L-APPELL

Artikolu 30

Appelli

Membri tal-persunal impjegati jew membri tal-persunal li qabel kienu impjegati, jew l-eredi tagħhom jew dawk assenjati minnhom, jistgħu jappellaw kontra deċiżjonijiet magħmula mid-Direttur. Tali appelli, jew proċeduri li jirriżultaw minnhom, m'għandhomx iżommu milli deċiżjonijiet li dwarhom hemm ilment ikunu esegwiti.

Appell amministrattiv intern huwa proċedura fejn membru tal-persunal li jikkonsidra li sofra ksur tad-drittijiet tiegħu kif stabbiliti f'dawn ir-Regolamenti jissottometti talba raġonevoli lid-Direttur taċ-Ċentru biex imur lura mid-deċiżjoni li hu jikkonsidra li kisret dawk id-drittijiet.

Id-Direttur għandu jirrikonoxxi dan l-appell u jirrispondi fi żmien ħamest ijiem sħaħ mir-riċevuta tat-talba.

F'każ ta' risposta negattiva, il-membru tal-persunal jista' jitlob medjazzjoni. Tali medjazzjoni mhix obbligatorja.

Il-medjatur għandu jkun espert legali, indipendenti u kwalifikat maħtur mid-Direttur għal perijodu ta' tliet snin li jista' jiġġedded.

Huwa għandu jkun provdut mid-Direttur u mill-membru tal-persunal bid-dokumenti kollha konċernati li jikkonsidra meħtieġa għall-eżami tal-każ.

Huwa għandu jissottometti l-konklużjonijiet tiegħu fi żmien 15-il ġurnata mid-data minn meta ġie mgħarraf bil-każ.

Dawn il-konklużjonijiet m'għandhomx jorbtu fuq id-Direttur jew fuq il-membru tal-persunal.

L-ispejjeż tal-medjazzjoni għandhom jitħallsu miċ-Ċentru jekk il-konklużjonijiet huma rifjutati mid-Diretturi, 50 % ta' l-ispejjeż għandhom jitħallsu mill-membru tal-persunal jekk huwa hu li rrifjuta li jaċċetta r-riżultati.

Wara li jiġu eżawriti l-possibbiltajiet ta' l-ewwel rikors (appell amministrattiv intern), il-membri tal-persunal għandhom ikunu ħielsa li jfittxu qbil quddiem il-Bord ta' l-Appell taċ-Ċentru.

Il-komposizzjoni, l-operazzjoni u l-proċeduri speċifiċi ta' dak il-korp huma mogħtija fl-Anness X.

Deċiżjonijiet tal-Bord ta' l-Appell għandhom jorbtu liż-żewġ partijiet. M'għandu jkun hemm l-ebda appell minnhom.

KAPITOLU IX

SKEMI TA' PENSJONI

Artikolu 31

Ir-regoli u l-kondizzjonijiet li jinsabu fir-Regoli ta' Skemi tal-Pensjoni ta' l-Organizzazzjonijiet Kordinati japplikaw mutatis mutandis għall-membri tal-persunal taċ-Ċentru. L-“Iskema l-Ġdida tal-Pensjoni (NPS) ta' l-Organizzazzjonijiet Kordinati” tapplika mutatis mutandis għal membri tal-persunal li bdew l-impjieg wara t-30 ta' Ġunju 2005.

TITOLU III -

DISPOSIZZJONIJIET LI JAPPLIKAW GĦAL PERSUNAL TEMPORANJU

Artikolu 32

Dispożizzjonijiet statutorji

Persunal temporanju huwa persunal awżiljari ingaġġat fil-bidu għall-perijodi qosra. M'għandux status ta' persunal internazzjonali, u huwa soġġett kompletament għal liġijiet u r-regolamenti ta' l-Istat li qed jospitaħ u l-Istat li tiegħu huwa ċittadin.

1.   Persunal temporanju huwa magħmul minn impjegati li ma jokkupawx karigi previsti mill-baġit kif definiti fit-tabella ta' stabbiliment taċ-Ċentru.

2.   Dawn l-impjegati għandhom ikunu soġġetti għad-dispożizzjonijiet tat-Titolu I u d-dispożizzjonijiet tat-Titolu II li ġejjin:

Artikolu 33

Kuntratti

Persunal temporanju għandu jiġi ingaġġat għal perijodu minn xahar sa 6 xhur. Kuntratti għandhom jiġu mġedda taħt l-istess kundizzjonijiet. Iċ-Ċentru u l-membru tal-persunal temporanju jista' jittermina l-kuntratti billi jagħti preavviż ta' 10 ijiem sħaħ.

Artikolu 34

Rimunerazzjoni

1.   Ir-rimunerazzjoni tal-persunal temporanju għandha tiġi ffissata b'kuntratt; għandha tkun magħmula mis-salarju nett tax-xahar eskluż kull indennizz addizzjonali, hi x'inhi s-sitwazzjoni familjari jew soċjali tal-persuna konċernata.

2.   Peress illi persunal temporanju ma jibbenefikax minn skema ta' pensjoni, m'għandu jsir l-ebda tnaqqis f'dan ir-rigward.

3.   Fil-bidu tas-sena r-rimunerazzjoni tal-persunal temporanju għandha tiżdied bl-istess perċentwal bħal dak mogħti mill-Bord lill-membri tal-persunal.

Artikolu 35

Dispożizzjonijiet speċjali

Persunal temporanju jista' ma jitlobx rimborż ta' spejjeż ta' stallazzjoni jew tluq għall-familji tagħhom.

Persunal temporanju għandu jkun intitolat għal ġurnata u nofs leave kull xahar xogħol.

Tilwim intern dwar drittijiet u rimunerazzjoni ta' persunal temporanju għandu jkun trattat taħt il-proċeduri ta' appell deskritti fl-Artikolu 30 ta' dawn ir-Regolamenti.

Kull tilwim ieħor għandu jaqa' taħt il-ġurisdizzjoni tal-qrati ordinarji ta' l-Istat ospitabbli.

TITOLU IV -

DISPOSIZZJONIJIET LI JAPPLIKAW GĦAL ESPERTI U ESPERTI SEKONDATI

Artikolu 36

Dispożizzjonijiet statutorji u finanzjarji

1.   Esperti u esperti sekondati għandu jkollhom l-istatus ta' viżitaturi għaċ-Ċentru. Huma għandhom ikunu soġġetti għad-dispożizzjonijiet ta' Titolu I ta' dawn ir-Regolamenti, li għandhom jiffamiljarizzaw ruħhom dwarhom mal-ħatra.

2.   Ir-rimunerazzjoni totali tagħhom għandha tkun iffissata fil-bidu ta' l-attivitajiet tagħhom fiċ-Ċentru; għandha titħallas f'porzjonijiet suċċessivi, kif definit mid-Direttur, skond ir-riżultati tax-xogħol li għalih ġew ingaġġati jew aċċettati.

3.   Esperti maħtura għandhom ikunu intitolati għal rimborż ta' spejjeż ta' l-ivjaġġar għalihom infushom biss meta jaslu fiċ-Ċentru u meta jitilqu lura minnu. Eċċezzjonalment, u kif deċiż mid-Direttur, dan ir-rimborż jista' jitħallas lil persuna li qed titħarreġ.

4.   Esperti sekondati minn pajjiżi terzi għandu jkollhom l-istatus ta' viżitaturi għaċ-Ċentru. Huma għandhom ikunu soġġetti għad-dispożizzjonijiet ta' Titolu I ta' dawn ir-Regolamenti, li għandhom jiffamiljarizzaw ruħhom magħhom, mingħajr preġudizzju għad-dispożizzjonijiet ta' l-Anness għall-Azzjoni Konġunta tal-Kunsill dwar l-istabbiliment ta' Ċentru Satellitari ta' l-Unjoni Ewropea.

Artikolu 37

Rappreżentanza tal-persunal

----

(1)  Adottati mill-Kunsill bi proċedura bil-miktub fil-21 ta' Diċembru 2001 (ĠU L 39, tad-9.2.2002, p. 44), skond l-Artikolu 9(3) ta' l-Azzjoni Konġunta tal-Kunsill Nru 2001/555/PESK ta' l-20 ta' Lulju 2001 (ĠU L 200, tal-25.7.2001, p. 5) u, fir-rigward tat-Titolu II, Kapitolu III, l-Artikolu 14(2) u t-Titolu II, Kapitolu IX, emendati mid-Direttur bil-kunsens tal-Bord fil-15 ta' Ġunju 2005, skond l-Artikolu 1(3) tar-Regolamenti tal-Persunal. (Il-verżjoni l-ġdida li tieħu post il-verżjoni ta' qabel tal-21 ta' Diċembru 2001 (ĠU L 39, tad-9.2.2002, p. 44)).

(2)  Ara l-Anness VII għal dawn ir-Regolamenti.

(3)  Għall-kondizzjonijiet li jirregolaw id-dritt u l-kalkulazzjoni ta' l-indennizz għal telf ta' impjieg, ara l-Anness I.

(4)  jiġifieri eskluża l-iskola għat-tfal żgħar jew ekwivalenti.

(5)  Tali rimbors jirrappreżenta l-ispejjeż, u m'għandux jiġi kkunsidrat bħala rimunerazzjoni addizzjonali.

(6)  F'dal-każ, il-miżura dixxiplinari hija deċiża mid-Direttur innifsu.

----

ANNESS I

INDENNIZZ GĦAL TELF TA' MPJIEG

1.   Ċirkostanzi fejn jingħata indennizz.

Indennizz għal telf ta' mpjieg (1) jista' jingħata lil membru tal-persunal li l-kuntratt tiegħu jiġi terminat għal waħda mir-raġunijiet li ġejjin:

L-indennizz m'għandux ikunx dovut jekk:

2.   Pagament ta' l-indennizz lill-membri tal-persunal li servew inqas minn 10 snin fiċ-Ċentru (3).

Provdut illi l-kuntratt attwali tagħhom ma ġiex fit-tmiem, tali membri tal-persunal għandhom ikunu intitolati għal indennizz li jammonta għal 50 % tar-rimunerazzjoni netta tagħhom fix-xahar multiplikata bin-numru ta' xhur (4) li jkun fadal sat-tmiem it-terminazzjoni tal-kuntratt tagħhom, sa massimu ta' 5 xhur rimunerazzjoni.

Rimunerazzjoni netta għandha titqies bħala s-salarju bażi biż-żieda ta' l-allowances u l-indennizzi kollha mħallsin kull xahar.

3.   Pagament ta' l-indennizz lill-membri tal-persunal li servew għal aktar minn 10 snin fiċ-Ċentru (3).

Tali membri tal-persunal għandhom ikunu intitolati għall-indennizz ugwali għal 100 % tar-rimunerazzjoni netta tagħhom fix-xahar kull sena ta' servizz fiċ-Ċentru, sa massimu ta' 24 xahar.

L-ammont ta' indennizz m'għandux jirrappreżenta numru ta' xhur (4) li jeċċedu l-perijodu li l-membru tal-persunal ikollu jservi qabel ma jasal fil-limitu ta' età speċifikata fl-Artikolu 5 ta' dawn ir-Regolamenti.

----

(1)  B'differenza minn sussidju għal tluq, li jirrappreżenta sempliċement id-drittijiet b'riżultat ta' pensjoni.

(2)  F'każijiet biss fejn il-post okkupat jeħtieġ tali clearance.

(3)  Jew 10 snin ta' servizz akkumulati u ininterrotti fiċ-Ċentru u f'organizzazzjoni internazzjonali oħra.

(4)  Jew frazzjonijiet ta' xhur, espressi f' partijiet minn tletin.

----

ANNESS II

ALLOWANCE TA' ESPATRIJAZZJONI

----

ANNESS III

TFAL U DIPENDENTI OĦRA

1.   Tfal dipendenti

2.   Dipendenti oħrajn

----

ANNESS IV

DIPENDENTI ĦANDIKAPPATI

----

ANNESS V

ALLOWANCE GĦALL-KERA

----

ANNESS VI

SPEJJEŻ TA' VJAĠĠAR U TA' ĠARR

TAQSIMA I   Spejjeż ta' vjaġġar tal-membri tal-persunal u tal-familji tagħhom bejn il-post tar-residenza tagħhom u l-istazzjon tax-xogħol

SEZZJONI II   Spejjeż ta' ġarr

----

(1)  Jew dipendenti fis-sens mogħti fid-dispożizzjonijiet fl-Anness IV.

(2)  Iż-żewġ estimi iridu jirreferu għall-istess toqol (jew volum), trasportat fuq l-istess distanza.

----

ANNESS VII

SPEJJEŻ MARBUTA MAL-QADI TA' DMIRIJIET UFFIĊJALI

Membri tal-persunal li jivjaġġaw fuq qadi ta' dover uffiċjali taċ-Ċentru għandhom jiġu rimborżati ta' l-ispejjeż ta' l-ivjaġġar kollha u b'allowance ta' kuljum biex tkopri sussistenza meta ma jkunux fuq il-post tax-xogħol skond id-dispożizzjonijiet ta' l-Artikolu 18 ta' dawn ir-Regolamenti.

TAQSIMA I -   Mezzi ta' trasport

Vjaġġar minn membri tal-persunal waqt il-qadi tad-dmirijiet tagħhom għandu jsir bl-iktar mezzi ekonomiċi possibbli, soġġett għad-derogi previsti f'din it-Taqsima (1).

Vjaġġar bl-ajru u bil-ferrovija huma kkunsidrati mezzi normali ta' trasport. Id-Direttur jista', madankollu, jawtorizza membri tal-persunal fuq qadi uffiċjali ta' dmirijiethom biex jużaw karozza privata jew uffiċjali, b'mod partikolari fejn tabib jiċċertifika li ma jistgħux jivvjaġġaw bl-ajru għal raġunijiet mediċi, u li l-ivjaġġar bil-ferrovija jew mhux possibbli, jew twil wisq jew iqum wisq.

Jekk membru tal-persunal li jivvjaġġa fuq qadi ta' dmirijietu jagħżel, u huwa awtorizzat, li jivvjaġġa b'mezz ieħor li mhux l-ikatar ekonomiku disponibbli, ir-regoli li ġejjin għandhom japplikaw:

1.   Vjaġġar bl-ajru

Ħlief fejn awtorizzat mid-Direttur, l-ivjaġġar kollu għandu jsir fil-klassi “ekonomika” jew ekwivalenti.

2.   Vjaġġar bil-ferrovija

3.   Vjaġġar bit-triq - użu ta' karozzi privati

SEZZJONI II -   Allowance ta' sussistenza għall-membri tal-persunal li jivvjaġġaw fuq qadi ta' dmirijiet uffiċjali.

3.   Allowance ta' sussistenza mnaqqsa

L-allowance għandha titnaqqas:

4.   Żidiet ta' allowance ta' sussistenza

L-allowance għandha tkun kunsidrata li tkopri l-ispejjeż kollha minfuqa mill-membru tal-persunal li qed jivvjaġġa fil-qadi ta' dmirijietu, ħlief il-lista mniżżla hawn taħt, li għaliha jista' jintalab rimborż:

Jekk f'ċerti ċirkostanza l-ispiża ta' l-akkomodazzjoni teċċedi s-60 % ta' l-allowance ta' sussistenza ta' kuljum, iċ-Ċentru jista' jirrimborża l-eċċess ta' l-ammont kollu jew parti minnu meta jippreżenta l-irċevuti u prova suffiċjenti li l-ispiża addizzjonali ma setgħetx tiġi evitata. Dan ir-rimborż ma jistax jeċċedi t-30 % ta' l-allowance ta' sussistenza ta'kuljum.

----

(1)  Dawn id-dispożizzjonijiet jistgħu jiġu estiżi għal persunal temporanju, kif deċiż mid-Direttur.

(2)  Is-somma totali mħallsa ma tistax teċċedi l-ammont li ċ-Ċentru kellu b'mod ieħor jħallas.

(3)  F'tali każijiet, “il-passiġġieri” m'għandhomx ikunu intitolati għall-ebda rimborż ta' spejjeż ta' vjaġġar.

(4)  Dawn il-perijodi għandhom jingħaddu mill-jum u l-ħin ta' partenza miċ-Ċentru jew mid-dar tal-membru tal-persunal sad-data u ħin tal-wasla lura lejn iċ-Ċentru jew dar. Jekk il-membru tal-persunal qiegħed bil-leave qabel il-bidu tal-missjoni, id-data u l-ħin kunsidrati huma dawk meta bdiet il-missjoni, u jekk il-membru tal-persunal qiegħed bil-leave immedjatament wara t-tmiem tal-missjoni, id-data u l-ħin ikkunsidrati huma dawk ta' meta ntemmet il-missjoni.

----

ANNESS VIII

LEAVE MINĦABBA MARD, LEAVE TAL-MATERNITÀ U LEAVE SPEĊJALI IEĦOR

1.   Assenza għal raġunijiet ta' saħħa u leave minħabba mard

2.   Mard infettiv, tilqim u inċidenti

3.   Leave speċjali, leave għaż-żwieġ u leave tal-maternità

----

ANNESS IX

KOMPOSIZZJONI U PROĊEDURI TAL-BORDIJIET DIXXIPLINARI

1.   Komposizzjoni tal-Bord Dixxiplinari:

Il-Bord Dixxiplinari għandu jikkonsisti minn:

2.   Proċedura

----

ANNESS X

BORD TA' L-APPELL

A.   Ġurisdizzjoni

Il-Bord ta' l-Appell għandu l-awtorità jsolvi tilwim li jirriżulta minn vjolazzjoni tar-Regolamenti jew tal-kuntratti previsti fl-Artikolu 7. Għal dak il-fini għandu ġurisdizzjoni fir-rigward ta' appelli miġjuba minn membri tal-persunal jew li kienu membri tal-persunal, jew mill-eredi tagħhom jew assenjati tagħhom, kontra deċiżjoni tad-Direttur.

B.   Komposizzjoni u status

Ċ.   Is-Segretarjat tal-Bord

D.   Appelli

E.   Proċedura preliminari

F.   It-tlaqqigħ tal-Bord

Il-Bord ta' l-Appell għandu jitlaqqa' mill-President tiegħu. Prinċipalment għandu jikkonsidra appelli sottomessi lilu fi żmien erba' xhur mid-data minn meta ġew preżentati.

G.   Laqgħat tal-Bord

H.   Deċiżjonijiet tal-Bord

----